12 10 Ivana Vidović\n24 09 2018 / 22:21\nčetvrtak, 12 oktobar 2017 15:39\nIvana Vadović, bivša učenica i đak generacije Srednje škole „Sveti Sava“ u školskoj 2016/2017. godini, među najuspešnijim učesnicima na konkursu kompanije LINK group i Fondacije Nj.K.V. Prestolonaslednika Aleksandra Karađorđevića, nagrađena je besplatnim jednogodišnjim školovanjem na ITAcademy. Na konkursu je učestvovalo 500 đaka generacije iz Srbije i Republike Srpske, a besplatnim školovanjem nagrađeno je 20 najboljih đaka, među kojima i je Ivana.\nIzabrani đaci će IT akademiju, odnosno program koji sami izaberu, pohađati online, a po završetku školovanja imaće mogućnost da steknu i svetski priznate sertifikate, kao što su Microsoft, Cambridge i mnogi drugi. Nagrade, odnosno potvrde o besplatnom školovanju, najboljim đacima je uručio prestolonaslednik Aleksandar Karađorđević.


Najveća izlaznost u Partešu, slede Gračanica i Štrpce\nNa vanrednim parlamentarnim izborima na Kosovu danas je do 15, 30 časova glasalo 34, 10 odsto birača, saopštila je Centralna izborna komisija (CIK).\nPredsednica CIK-a Valdete Daka izjavila je da su u tri opštine na severu Kosova u 16 časova zatvorena biračka mesta, dok je u Zvečanu prekinuto glasanje na mobilnim glasačkim mestima zbog opstrukcija lokalnog srpskog stanovništva. Najviše glasača zabeleženo je u opštini Srbica - oko 59, 6 odsto, dok je u opštini Mamuša kod Prizrena glasalo 51, 48 odsto upisanih birača. Opština u kojoj je zabeleženo najmanje glasova je Leposavić, gde je na biralištima glasala jedna osoba. U opštini Zvečan, rekla je Daka, glasalo je 1, 76 odsto upisanih. Prema podacima izbornog štaba Samostalne liberalne stranke do 16 časova u većini srpskih sredina južno od Mitrovice odziv je bio 30 odsto. Prema rečima šefa izbornog štaba SLS-a najveća izlaznost u srpskim sredinama zabeležena je opštini Parteš (43, 5%), Štrpcu (33, 7%), Gračanici (30%), Klokotu (22, 7%), Ranilugu (19, 6), Novom Brdu (17, 7) i Goraždevcu (21, 2%). Birališta na Kosovu biće zatvorena u 19 časova. Za vanredne izbore na Kosovu prijavilo se 29 stranaka i građanskih inicijativa, među kojima osam srpskih i jedna crnogorska. Za 120 mesta u kosovskom parlamentu prijavilo se više od 1. 260 kandidata.


Skupština o Memorijalnom centru Staro sajmište - Penzin\nMemorijalni centar „Staro sajmište“, ako se usvoji Predlog zakona, biće posvećen sećanju na žrtve nacističkog koncentracionog logora na nekadašnjem Beogradskom sajmištu, Jevrejskog logora Zemun i Prihvatnog logora Zemun.\nPredlog zakona o Memorijalnom centru „Staro sajmište“ nalazi se na dnevnom redu sednice Skupština Srbije koja se održava 18. februara.\nOvim predlogom se predviđa se osnivanje Memorijalnog centra „Staro sajmište“. Centar bi negovao sećanje na žrtve nacističkog koncentracionog logora na nekadašnjem Beogradskom sajmištu, Jevrejskog logora Zemun i Prihvatnog logora Zemun.\nMemorijalni centar „Staro sajmište“ obuhvataće odgovarajući prostor na levoj obali Save, odnosno područje nekadašnje Bežanijske bare, uključujući kulturno dobro „Staro sajmište“ i njegove zaštićene okoline, kao i odgovarajući prostor Jevrejskog prolaznog logora „Topovske šupe“.\nU obrazloženju predloga zakona koji je predložila Vlada, navodi se:\n„Radi ispunjavanja dužnosti i trajnog pamćenja i spomena žrtava Holokausta, genocida, okupatorskog terora i ratnih zločina, potrebno je doneti Zakon o Memorijalnom centru ‘Staro sajmište’. On će, pre svega, omogućiti da se ne zaborave istorijske činjenice o postojanju logora na teritoriji Grada Beograda u Drugom svetskom ratu.“\nU okviru Memorijalnog centra bili bi obrazovani sektori koji bi bili nadležni za rad muzeja, arhive i biblioteke u svom sastavu.\nTags:holokaustJevrejikoncentracioni logoriStaro sajmišteTopovske šupe


TotalCar.rs » Kia nagrađena za dizajn novog Sorenta\n0 komentara 4455 pregleda\nTreća generacija SUV modela Sorento, koja uskoro stiže u Evropu, po prvi put je osvojila “iF Design Award” nagradu.\nNovi Sorento je sedmi Kijin model koji je dobio ovu nagradu od 2010. godine. “iF Design Award” osvajali su pre njega Venga, Sportage, Optima, Picanto, Pro_cee’d i Soul.\nPored ocenjivanja dizajna žiri je uzeo u obzir i druge kriterijume, kao što su završna obrada, stepen inovacije, uticaj na životnu sredinu i bezbednost.\n“Vrlo sam ponosan na ovu nagradu za Sorento, jer je to priznanje našem napretku u kvalitetu”, izjavio je Peter Šrajer (Schreyer), predsednik i glavni dizajner u Kia Motors Corporation i Hyundai Motor Company.\nSorento za 2015. razvijen je u Kijinom dizajnerskom timu u korejskom Namjangu, a svojim znanjem pomogla su i njihova dizajnerska odeljenja u Frankfurtu i Irvajnu (Kalifornija).\nU odnosu na prethodnika novi Sorento, koji se nudi sa 5 ili 7 sedišta, ima duže međuosovinsko rastojanje i putnicima pruža više prostora.\nPrtljažni prostor je, zahvaljujući kliznom delu klupe koja je deljiva u odnosu 60:40, veći nego kod prethodnika, a maksimalna zapremina iznosi 1.732 litra.\nSorento dobija pogon od 2.2 litarskog turbo-dizelaša snage 200 KS, a varijante sa pogonom na sva 4 točka mogu se pohvaliti Kijinim novim “Dynamax All-Wheel-Drive” sistemom koji je razvijen u saradnji sa austrijskom Magnom.\nKupci mogu naručiti najnovije bezbednosne sisteme kao što je sistem za upozoravanje kod nenamerne promene vozne trake, sistem za upozoravanje na nailazak vozila iza, sistem za prepoznavanje saobraćajnih znakova ili prilagodljivi tempomat.\nNovi Sorento u martu stiže u Evropu, a u našoj zemlji se očekuje početkom aprila, kada će biti poznata i njegova cena.\nPredstavljena nova Kia K7 / Cadenza


Obnovljen spomenik dr Milanu Novakoviću – Podrinske\nJKP ,,Stari Grad” u Šapcu obnovilo je spomenik dr Milanu Novakoviću (Bočar, 1843 – Šabac, 1899), jednom od prvih šabačkih lekara, koji je sahranjen na Donjošorskom groblju u ovom gradu. Pre vek i po, 24. maja 1871. godine, dr Milan Novaković diplomirao je medicinu na Univerzitetu u Beču, a nakon kratkog službovanja u Aranđelovcu došao je u Šabac, gde je ostao da živi i predano radi sve do svoje prerane smrti.\nPosle okružnog fizikusa dr Antonija Grodera (Beč, 1810 – Šabac, 1885), dr Milan Novaković bio je upravnik prve moderne šabačke bolnice, podignute 1865. a otvorene 1. septembra 1866. U Drugom srpsko-turskom ratu (1877/1878), kao kapetan prve klase, dr Novaković je bio na čelu Sanitetskog odeljenja Šabačke brigade. Građani Šapca su ga zapamtili kao izuzetnog hirurga i humanistu.\nSpomen obeležje dr Milanu Novakoviću na Donjošorskom groblju, nažalost, godinama unazad nalazilo se u veoma lošem stanju, zaraslo u korov i sklono padu. JKP “Stari grad” je na 150-godišnjicu njegovog diplomiranja, prihvatilo inicijativu građana Šapca i pokrenulo proceduru za sanaciju ulegnuća i obnovu napisa, a posao je uspešno završen pre nekoliko dana.


Perez: "Ja sam hteo Falkaa, ne i Anćeloti" - Sportske.net\nPerez: "Ja sam hteo Falkaa, ne i Anćeloti"\nDosta čudnih stvari se desilo u Real Madridu u poslednjih nekoliko dana, svađe su sve češće, baš kao i prepucavanja preko medija.\nReal Madrid nije najbolje počeo sezonu u Primeri, nakon dva kola ima pobedu i poraz i već zaostaje za dva glavna konkurenta u borbi za titulu. Pored toga, poraženi su i u dvomeču Super kupa Španije od Atletiko Madrida, tako da je jedan trofej ove godine već izmakao.\nDosta je svađi unutar kluba bilo u poslednjih nekoliko dana, preko medija su se prepucavali Florentino Perez i Anhel Di Marija, a juče je sve kulminiralo izjavom Di Marije da mu je iz kluba pred finale SP stigla poruka da ne sme da igra, kao i njegova izjava da će Ronaldo napustiti Real Madrid.\nBura se nastavila...\nFlorentino Perez nije bio previše zadovoljan nedovođenjem Falkaa, iako je istakao da je trener jedan od glavnih faktora koji odlučuje ko će doći u tim.\n"Mislili smo da dovedemo Radamela Falkaa, ali smo ipak odlučili da to ne uradimo.\nTrener je tako odlučio, što predstavlja osnovni faktor u ovoj odluci.", rekao je Perez.


YouTube Music omogućava oflajn čuvanje pesama, albuma i plejlisti - IT magazin\nYouTube Music omogućava oflajn čuvanje pesama, albuma i plejlisti\nYouTube Music je u listu svojih funkcija konačno dodao opciju koja nije bila dostupna na servisu do sada - podršku za čuvanje sadržaja oflajn.\nDo sada, YouTube Music je jedino imao mogućnost za autogenerisanje "oflajn kompilacija", koje su kreirane bazirano na korisnikovim prethodnim sesijama slušanja muzike. Drugim rečima, korisnik nije imao kontrolu nad sadržajem koji je ubacivan u ove kompilacije.\nOd sada, ukoliko ste YouTube Red pretplatnik, YouTube Music omogućava šta da sačuvate ta oflajn preslušavanje ili pregled. Moguće je izabrati bilo koju pesmu, album ili plejlistu za preuzimanje. Takođe, korisnik ima opciju izbora da li želi da sačuva samo SD video ili HD video.


M. D.\t 11. juna 2016. 20:00\nDa „Fejsbuk” pomoću takozvanih kolačića prati šta njegovi korisnici gledaju na internetu, priznala je i sama kompanija. Ali, praćenju tu izgleda nije kraj. Društvenim mrežama proširila se vest da „Fejsbuk” tajno sluša ono što se izgovori u blizini uređaja na kojima je ova aplikacija instalirana. To se navodno radi preko mikrofona koji bez znanja korisnika prosleđuje njegove reči najpopularnijoj društvenoj mreži. Tako je došlo vreme da se, posle kamere, ruka drži i na mikrofonu.\nSve je počelo kada su mediji izvestili da je profesorka Univerziteta Južna Florida Keli Barns, u neposrednoj blizini uređaja izgovorila nekoliko ključnih reči koje su se odmah zatim pojavile na njenom nalogu na „Fejsbuku”. Objavljena je njena tvrdnja da „Fejsbuk” prati razgovore mobilnih korisnika time što zahteva pristup mikrofonu.\nDa bi pokazala kako najmnogoljudnija društvena mreža prati korisničke razgovore, profesorka Barns je aktivirala mikrofon, a onda je govorila o svojoj želji da ide na safari i da bi volela da putuje džipom. Sve to demonstrirala je za jednu lokalnu televiziju sa Floride, inače deo američke TV mreže En-Bi-Si, držeći telefon u ruci. Samo minut kasnije, na njenom profilu na „Fejsbuku” pojavila se priča o safariju u Africi, koju je tri sata ranije postavio jedan od njenih prijatelja, kao i reklama za automobile.\n„Ovo je prilično čudno, još uvek nisam sasvim sigurna da je ovo samo slučajnost”, rekla je ona tada, što je bilo dovoljno da se vest o špijuniranju munjevito proširi.\nMeđutim, Bi-Bi-Si sada prenosi da je ova profesorka negirala tvrdnje o prisluškivanju.\n„Nigde ništa nisam čula o tome da vam ’Fejsbuk’ servira objave vaših prijatelja na osnovu onoga što ste rekli ili što ste pretraživali na internetu. Iako je sve izgledalo kao da mreža koristi mikrofon da bi slušala razgovore, nikada nisam rekla da verujem da se to dešava niti da je moj eksperiment bio dokaz za to”, kazala je Barns kojoj više nije čudno ni to što se na njenom nalogu pojavio oglas za „Folksvagen”, marku automobila koji poseduje.\nPrethodno je i kompanija Marka Zakerberga demantovala navode o prisluškivanju preko mikrofona, priznajući da ga ipak koristi ali, kako tvrde, samo da bi saznali koju muziku ili TV sadržaje korisnici prate. Ističu da oglase za svakog korisnika kreiraju ne na osnovu podataka prikupljenih preko mikrofona, već samo na osnovu onoga što korisnici dele na mreži i što pretražuju na internetu.\nSlučajnost ili špijunaža: kad oglasi nude baš ono što vam treba\nDruštvene mreže i internet forumi puni su iskustava korisnika kako su im se na nalozima pojavile reklame baš za one stvari koje su prethodno pominjali u usmenom razgovoru sa prijateljima i porodicom. Bi-Bi-Si navodi primer devojke koja se svom partneru požalila na migrenu, a dan kasnije među njenim pratiocima na „Tviteru” bila je i grupa za podršku onima koji pate od te bolesti.\nStručnjaci za sajber bezbednost uspeli su ranije u eksperimentu za britanski javni servis da naprave mobilnu aplikaciju koja u dužem vremenskom periodu, bez dodatnog pražnjenja baterije, može da sluša razgovore iz okruženja.


KOSTAJNIČKA BIBLIOTEKA ČLAN BIBLIOTEČKOG SISTEMA COBISS.RS\nPonedjeljak, 9. decembar 2019. u 09:06\nNarodna biblioteka „Nevenka Stanisavljević“ iz Kostajnice postala je punopravni član bibliotečko-informacionog sistema COBISS.RS, rekla je Radiju Kostajnica direktor biblioteke Svetlana Đurđević.\n„6. decembra potpisali smo ugovor sa Narodnom i univerzitetskom bibliotekom Republike Srpske o punopravnom članstvu u ovaj sistem, na osnovu koga ćemo imati mogućnost aktivnog učešća u sistemu katalogizacije, kao i mogućnost korišćenja programske opreme COBISS za automatizaciju svog poslovanja“, pojasnila je Đurđevićeva.\nOna je dodala da su u petak, osim kostajničke biblioteke, u ovaj sistem uključene i narodne biblioteke iz Gradiške, Kotor Varoša i Srpca.\n„Uključivanjem novih biblioteka u sistem COBISS.RS ostvaruje se opšti interes u bibliotečko-informacionoj djelatnosti i podstiče se razvoj jedinstvenog bibliotečko-informacionog sistema u Srpskoj“, rekla je Đurđevićeva.\nMrežu biblioteka Republike Srpske u COBISS sistemu čine Narodna i univerzitetska biblioteka Republike Srpske, matične, narodne, fakultetske i specijalne biblioteke, a do sada je u ovaj sistem uključeno ukupno 38 biblioteka.


Treća sezona serije “The Boys” sadržavaće još eksplicitniju priču – Bosonoga\n“The Boys” je uvijek bila krvava serija, ali kako će se snaći u još eksplicitijom tonu, ostaje nam da vidimo u nadolazećoj sezoni.\nKontroverzna epizoda nove sezone, koja se zove “Herogasm” sadržavaće neke od najkontraverznijih scena ikad snimljenih kada je u pitanju ovaj serijal.\nKako je direktor serije Erik Kripke (Eric Kripke) objavio na Tviteru, u pitanju je scenario za šestu epizodu koju je napisala Džesika Ču (Jessica Chou).\nSudeći po naslovu, u pitanju je vrlo “R-rated” priča i prati The Boys dok se inflitriraju u Votovu godišnju zabavu imena “Herogasm”.\nIspostavlja se da svih Sedam, uključujući i Homelandera i druge Votove superheroje, prave pauzu od posla pod izgovorom da se u svemiru bore s vanzemaljcima.\nU stvari su na tajnom ostrvu i partijaju koristeći razne droge i uživajući seksualne perverzije. Bučer i ekipa prate događanja da bi otkrili što više kompromitujućih informacija o zloj kompaniji Vot.\n“The Boys” sezone 1. i 2. su dostupne za striming na Amazon Prime-u, a za sada nije objavljen datum premijere treće sezone.\nNaslovne fotografije: Promo/Amazon Prime\nPrethodni članakTimoti Šalame i Tom Holand kandidati za glavnu ulogu u novom filmu o Viliju Vonki\nSledeći članakJay-Z ulaže 10 miliona dolara u biznis sa marihuanom!


Uredba vratila kaznene poene - radnici pregovaraju sa Ministarstvom - KruševacGrad\nVlada Srbije donela je 1. oktobra uredbu koja podrazumeva vraćanje tzv. kaznenih poena radnicima nekada velikih fabrika iz kojih su do pet godina pre ostvarivanja penzija odlazili kroz socijalne programe od 2010. do 2015. godine. Predstavnici Udruženja “Opcija 5” iz Kragujevca, među čijim članovima su i bivši radnici Holdinga PPT iz Trstenika i IMK “14. oktobar” imali su ove nedelje sastanak u Ministarstvu za rad, socijalnu politiku i zapošljavanje kako bi se ovaj problem prevazišao\n– Mi smo svi koristili opciju odlaska na biro do ostvarivanja prava na punu penziju, i samo pod tim uslovom dobrovoljno kroz program Vlade raskidali radne odnose u preduzećima, koja su bila u postupku restrukturiranja ili privatizacije – kaže Dragoljub Vukadinović, bivši radnik PPT.\n– Onda je 2015. godine donet Zakon o PIO, koji se odnosio na radnike koji nisu napunili 65 godina starosti, a retroaktivno i mimo sporazuma koje smo poptisivali sa našim preduzećima, krenuo je da se primenjuje i na nas. Umanjena primanja dobijali smo sve do kraja marta, 2016. godine, kada smo zaključkom Vlade izuzeti iz Zakona o PIO u delu koji se odnosi na kaznene poene.\nDa će dobijati penzije u proseku manje od 0,34 do 20,4 posto, sada već penzioneri iz “Opcije 5” , saznali su kroz obaveštenja lokalnih filijala PIO. Procene od pre pet godina su bile da se ova odluka odnosi na oko 6.000 bivših radnika preduzeća poput “Zastave”, “Goše” iz Smederevske Palanke”, “Slobode” Čačak… Ukoliko se ponovo ne izmeni situacija, svi će oni iz kategorije “starosne” preći u “prevremenu starosnu penziju”.\n– Tako je zaključkom Vlade ukinuta odluka iz marta 2016. godine – rekao je Aleksandar Petrović iz Kragujevca, predsednik Udruženja.\n– To znači da će u našem udruženju, ljudi imati mesečno umanjene penzije od 2.500 do 7.500 dinara.\nDragoljub Vukadinović navodi da su predstavnici Udruženja zadovoljni razgovorom sa novom ministarkom Darijom Kisić-Tepavčević i da očekuju da se rešenje nađe. Samo je iz trsteničkog kraja oko 200 oštećenih penzionera potpisalo peticiju da se ovo pitanje trajno uredi kroz zakon.\nRačunica sa umanjenjem\n– Firmu sam napustio posle 37,5 godina staža, tri godine sam uplaćivao penziono i socijalno osiguranje, u decembru punim 65 godina – ispričao je Srboljub Bogdanović, nekada zaposlen u IMK “14.oktobar”.-Tih godinu dana primao sam umanjenu penziju za 20,4 posto i biće teško ako se to opet ponovi\n23.07.2021 0 611\n16.06.2021 0 564\n20. januara 2022., 21:38


Završeno prijateljstvo Rusije i Nemačke\nZavršeno prijateljstvo Rusije i Nemačke\n19 aprila 2013\nPrijateljstvo je završeno, komentariše „Špigl“ najnoviji razvoj odnosa Rusije i Nemačke. Austrijski „Prese“ to definiše kao rusko okretanje od Nemačke.\nFederalna služba bezbjednosti (FSB) , nasljednica nekadašnjeg KGB prošle nedelje je ispitivala ruske državljane zaposlene u njemačkoj ambasadi u Moskvi kako bi od njih iznudila informacije. Prije nekoliko godina, piše Špigl, takav razvoj događaja bio bi nezamisliv – jer bi pre nekoliko godina nemački prijatelj Putin zabranio pripadnicima FSB da šikaniraju Nemce.\nNemačko – rusko ledeno doba počinje da vlada i u drugim oblastima, ne samo u regularnim sukobima špijunskih i kontrašpijunskih institucija. Tako je visoka parlamentarna delegacija CDU u poslednji trenutak bila suočena sa serijom otkazanih susreta: prošle nedelje obreli su se u službenoj, dogovorenoj poseti Moskvi, ali odjednom niko nije imao vremena da razgovara sa njima, piše Špigl. U bulevarskim dnevnicima objavljuju se foto – montaže „gole“ Angele Merkel, ili se pišu komentari u kojima se „doprinos“ sa ruskih bankovnih računa za rešavanje kiparske ekonomske krize upoređuje sa oduzimanjem imovine nemačkih Jevreja u vreme Trećeg rajha.\nIz službenih krugova oko kancelarke Merkel u tom svetlu se tumači i nedavno ometanje rada Zadužbine „Konrad Adenauer“ u Petrogradu, kada su vlasti konfiskovale kompjutere te nevladine organizacije bliske CDU. „Merkelova je vidljivo izgubila iluzije u pogledu razvoja političke i društvene situacije u Rusiji, ali ne bi htela da ruši mostove sa Moskvom“, zaključuje nemački list. Trenutni razvoj odnosa dve zemlje, koji Špigl opisuje kao nemačko okretanje od Rusije, dok austrijski Prese, naprotiv, definiše kao ruski zaokret (negativni) prema Nemačkoj. „Prošla su vremena kada je u Berlinu vladao Putinov prijatelj Šreder, prošla su vremena kada je Pariz aplaudirao Putinu i kada mu Berluskoni nije držao lekcije iz zaštite ljudskih prava – prošla su vremena kada je Putin 2009. slavio novo otopljenje odnosa sa Vašingtonom“.\nNi Evropska unija nije ostala pošteđena novog pogoršavanja odnosa s Moskvom – iako ekonomski blisko povezane, između njih se dnevno otvaraju novi rovovi. Kao prvo, mnoge zemlje EU koje su se našle u finansijskim nevoljama sada zavise od Brisela – odnosno od Berlina – više nego ranije, „pa ih nije lako uvući u Moskvi tako drage bilateralne igrice, koje Rusija igra da bi napakostila zajedničkoj spoljnopolitičkoj platformi EU“. Kao drugo, dužnička EU kriza dovela je do toga da se Unija više nego prije bavi sama sobom, „pa nema vremena da se posveti njegovanju ruskog ega kome nikada nije dovoljno izjava ljubavi i konstantne pažnje“. Ali, nije riječ samo o ekonomiji, finansijama ili politici, već i uopšte o sistemu vrednosti u ruskom društvu, koji se sve više distancira od onoga na Zapadu.\nPutin je uspeo da ponovo pretvori Rusiju u uticajnog igrača na međunarodnoj političkoj sceni.\nUkratko: Moskva se strateški iznova pozicionira – sada je pravo vreme da joj se traže i nude usluge, piše Prese.


Načelnik: Otkaz jer sam se usprotivio promeni kriterijuma za merenje zagađenosti – SLOBODNA VOJVODINA\n“Otkaz sam dobio jer sam se suprotstavio odluci direktora da bez konsultacija sa stručnim delom Agencije, znači sa nama koji to radimo u odeljenju, promeni kriterijume koji na časovnom nivou prikazuju koncentracije polutanata. Ja sam svestan da radim za građane, za državu, a ne za direktora koji je samo na čelu institucije koja treba da radi isključivo po zakonu”, ističe za N1 Milenko Jovanović, smenjeni načelnik odeljenja za kvalitet vazduha.\nA šta je uticalo na to da Milenko Jovanović posle 17 godina rada u Agenciji za zaštitu životne sredine ostane bez posla, nadležni iz te institucije nisu odgovorili na pitanje N1. Umesto toga, rešenje o otkazu su objavili na sajtu, gde navode da je zaposleni otpušten zbog toga što “nije obezbedio adekvatno održavanje većine mernih stanica, koje su zbog toga nedopustivo zapuštene”.\n“Što je notorna laž. Stanice su u perfektnom stanju, u najboljem, od 2011. godine kad su bile potpuno nove… To govore izveštaji, to govore rezultati koji se navode u našem izveštaju i sa čim se čak i direktor hvalio. Osećam se izuzetno poniženo, pre svega profesionalno, ali i ljudski, jer je u pitanju neistina iza koje je čak stavljen pečat i potpis države”, kaže Jovanović.\n“Mislim da to pokazuje odnos države prema temi ekologije, mislim da pokazuje odsustvo svesti koliko je bitna struka u ovom pitanju. Dakle, ako vi čoveka koji ima vrhunsko profesionalno iskustvo od 38 godina sklanjate, a sklanja ga čovek koji je partijski tu postavljen i kome je prvo radno mesto direktor Agencije za zaštitu životne sredine – po mom mišljenju to je skandal, to je udar direktno na građane, na zdravlje građana, jer je Agencija za zaštitu životne sredine ključna u monitoringu vazduha”, navodi Nikola Kolja Krstić, iz pokreta “Tvrđava – Smederevo”.\nRelated Topics:Agencija za zaštitu životne sredineMilenko Jovanovićnaglašenootkaz\nKako je SLUČAJ GAĆE srušio mit o svemoćnim ruskim špijunima: Rusi ih kače na prozore, Kremlj ne zna šta ga je snašlo, a FSB-u se CEO SVET SMEJE


EU: Crnoj Gori 50 miliona eura za pripremu i sprovođenje infrastrukturnih projekata\nEvropska unija je potvrdila spremnost da nastavi sa finansijskom podrškom infrastrukturnim projekatima koje države Zapadnog Balkana procijene kao prioritetne i spremne za sprovođenje. Na taj način se značajno povećava iznos investicija i infrastrukturna povezanost regiona, što utiče na intenziviranje ekonomskog rasta i razvoja, kao i za ubrzanje integracijskog procesa država Zapadnog Balkana, poruka je sa trinaestog sastanka Upravnog odbora Zapadnobalkanskog investicijskog okvira ZIO.\nCrna Gora je na sastanku dobila dodatnih 4,65 miliona eura za infrastrukturne projekte pored već opredijeljenih 45 miliona sa Samita u Beču, koji su finalno potvrđeni na ovom sastanku, saopšteno je iz Ministarstva za vanjske poslove i evropske integracije.\nU ime Crne Gore je na sastanku koji su, 16. decembra ove godine u Parizu organizovale Evropska komisija i Razvojna banka Savjeta Evrope, učestvovao nacionalni koordinator za pretpristupne fondove ambasador Aleksandar Andrija Pejović.\n"Crnoj Gori je ovom prilikom odobreno 4,65 miliona eura za pripremu projektne dokumentacije za prioritetne infrastrukturne projekte, od kojih 1,5 miliona eura za pripremu studije izvodljivosti za dionicu budućeg Jadransko-jonskog autoputa u Crnoj Gori, 3 miliona eura za izradu glavnih projekata za rekonstruciju 86 betonskih mostova na željezničkoj pruzi Bar-Vrbnica, i uvećanje budžeta od 150.000 eura za izradu studije procjene uticaja na životnu sredinu za Master plan gasifikacije Crne Gore", navode iz Ministarstva.\nPored odobravanja projekata iz prethodnog poziva, Upravni odbor je finalno odobrio infrastrukturne projekte koje sufinansira EU, a koji su prethodno predstavljeni na Bečkom samitu u okviru Berlinskog procesa.\nCrnoj Gori je u okviru ovog paketa projekata odobreno 45 miliona eura bespovratne podrške EU za sprovođenje dva infrastrukturna projekta.\nKako kažu, prvim projektom EU će sa 20 miliona eura sufinansirati polovinu od ukupno 40 miliona vrijednih radova na zamjeni signalnog sistema u željezničkoj stanici Podgorica i rekonstrukciju betonskih mostova na željezničkoj liniji Bar – Vrbnica. Dodatnih 25 miliona eura EU je izdvojila za sufinansiranje 20 odsto od ukupno 127 miliona eura vrijednih radova na izgradnji crnogorskog dijela 400kV elektro-mreže koja povezuje Crnu Goru, Bosnu i Hercegovinu i Srbiju.\nPored toga, Crna Gora je zajedno sa Bosnom i Hercegovinom i Srbijom korisnik odobrenog regionalnog projekta vrijednog milion eura kojim će se unaprijediti sigurnost snadbijevanja električnom energijom u regionu.\nU kontekstu sprovođenja novog metodološkog pristupa Zapadnobalkanskog investicijskog okvira, pohvaljen je značajan napredak Crne Gore i ukazano na aktivnosti koje su tokom 2015. sprovedene u cilju formiranja Jedinstvene liste infrastrukturnih projekata. Istaknuto je da su sve aktivnosti završene u skladu s predviđenim rokovima i preporukama Evropske komisije.\nAmbasador Pejović je ponovio nedvosmislenu posvećenost Crne Gore cjelokupnom procesu definisanja prioritetnih infrastrukturnih projekata, izrazivši uvjerenje da će sprovođenje odobrenih projekata biti posebno korisno u kontekstu unapređenja infrastrukturne povezanosti Crne Gore sa susjedima.\nS tim u vezi je naglasio da efikasan rad Nacionalne investicione komisije značajno doprinosi poboljšanju dugoročnog i održivog strategijskog planiranja ulaganja u infrastrukturu.\n"Finansijka podrška Evropske unije i međunarodnih finansijskih institucija osnovni su preduslovi za sprovođenje infrastrukturnih projekata, a samim tim i za bržu i potpuniju integraciju Crne Gore i ostalih država regiona u EU", poručio je ambasador Pejović u svom obraćanju.\nIzvor: Vebsajt CdM, 16.12.2015.


Cvijanović: Šanse za suživot u BiH srozane na najniži nivo @ Cafe.ba\nCvijanović: Šanse za suživot u BiH srozane na najniži nivo\nNajnovija apelacija delegata SDA u Vijeću naroda Republike Srpske kojom od Ustavnog suda BiH traže da neustavnim proglasi Zakon o šumama Republike Srpske još je jedan u nizu upornih udara na Srpsku i njenu imovinu, ocijenila je predsjednik Republike Srpske Željka Cvijanović.\nCvijanovićeva je istakla da je to udar i na same temelje dejtonske BiH s kojom se oni nikad nisu saživjeli jer je njihova vizija BiH ona u kojoj jedan dominira nad drugim.\n– Ovom apelacijom ne osporava se samo konkretan zakon već i sam Ustav BiH u kojem ne postoji nijedna odredba koja bi BiH priznala pravo vlasništva i gazdovanja šumom i šumskim zemljištem- rekla je Cvijanovićeva za “Glas Srpske”.\n“Ovo je ponovljeni obrazac zloupotrebe vitalnog nacionalnog interesa i samog Vijeća naroda Republike Srpske od strane bošnjačkih delegata, jer se i jedno i drugo koristi za ostvarenje političkih ciljeva, zbog čega se postavlja pitanje i svrhe samog postojanja ove nametnute institucije”, rekla je Cvijanovićeva.\nCvijanovićeva smatra da ovo sigurno nije ni prvi ni posljednji atak na Srpsku iz političkog Sarajeva.\n– Ali, neće izostati ni odgovor institucija Srpske u nastojanju da se ne dozvoli razvlašćivanje i oduzimanje njenih Ustavom zagarantovanih nadelžnosti – zaključila je Cvijanovićeva.


Nameštaj Oganj | LAMPE I LUSTERI\nNastale u tradicionalnim kovačkim vatrama naše lampe i lusteri, izuzetno velike estetske i umetničke vrednosti, stvorene su da traju vekovima. Zbog svih svojih besprekornih karakteristika, lampe i lusteri od kovanog gvožđa koje proizvodimo u našoj fabrici trebalo bi da budu i vaš izbor, ukoliko poželite da svoj životni ili radni prostor oplemenite jednim ovako otmenim detaljem.\nLampe i lusteri su uglavnom poslednji na listi dodataka pri uređenju enterijera, a zapravo su jedan od najatraktivnijih komada koje možete uneti u svoj prostor, zato treba obratiti posebnu pažnju pri njihovom izboru. Lampe i lusteri iz našeg asortimana su izuzetno čvrsti, stabilni, postojani, veoma atraktivni i potpuno funkcionalni, pa nema sumnje da će zadovoljiti kako estetske tako i praktične potrebe.\nNaš izbor stonih lampi i lustera od kovanog gvožđa postavlja standarde za svaku prostoriju kada su u pitanju funkcionalnost i dekor. Svestrani i živopisni komadi od kovanog gvožđa, ne samo da svojim impozantnim oblicima privlače pažnju na sebe, već su tu da potpuno izmene doživljaj i atmosferu u svakoj prostoriji.\nPogledajte sve lampe i lustere od kovanog gvožđa u našoj kolekciji i odaberite komade po svojoj meri.


Niška televizija » Raspisani konkursi za izbor direktora javnih preduzeća\nObjavljeno 28.06.2013. 16:51\nSkupština grada Niša raspisala je konkurs za direktore javnih i javno-komunalnih preduzeća. Zadatak da sprovede izborni proces imaće petočlana komisija koju je izabrala komisija za imenovanje. Konkurs traje do 10. jula, nakon čega će komisija nadležnim upravama dostaviti spisak od po tri kandidata za svako preduzeće na osnovu kvalifikacija i uslova predviđenih konkursom.\nKonkurs važi za direktore svih 14 javnih i javno-komunalnih preduzeća bez obzira na to da li su u v. d. statusu. Uslove koje treba da ispunjavaju budući direktori postavile su uprave koje su nadležne za svako od preduzeća, dok je zadatak komisije da na najbolji mogući način u skladu sa zakonom, tekstom konkursa i na osnovu kvalifikacija kandidata na najbolji mogući način sprovede ovaj potupak, pojašnjava predsednica Komisije Sanja Milijić.\nU konkursu se navodi da se direktori biraju na četiri godine i da kandidati moraju da imaju sedmi stepen stručne spreme kao i trogodišnje radno iskustvo u struci.\nMilijićeva najavljuje da će komisija proveru kandidata započeti krajem jula i taj proces bi trebalo da bude završen do sredine avgusta. Očekuje se da Skupština nove direktore izabere u septembru.


Auto Čačak, društveno odgovorna kompanija | Srpska asocijacija uvoznika vozila\nAuto Čačak, društveno odgovorna kompanija\nOd svog početka, kompanija AutoČačak pokazala je neprekidnu brigu o zajednici u kojoj posluje. Brojne su donacije i sponzorstva kojima je kompanija pomogla oporavak i razvoj Čačka. Porodilište u Čačku, dečiji dispanzer, mnogi filmski projekti samo su deo neprekidnog ulaganja u zajednicu…\nObnova crkve Sv. Pantelejmona u Kotrazi\nUz blagoslov koji je dala Žička Eparhija i Visokopreosvećeni Vladika Stefan u potpunosti je obnovljena crkva Svetog Pantelejmona. Za obnovu ove crkve u Kotrazi pored Guče, rodnom mestu vlasnika i osnivača kompanije AutoČačak Milenka Kostića, Njegova Svetost Patrijarh srpski Gospodin Pavle odlikovao gospodina Kostića ordenom Svetog Save i članstvom u udruženju za obnovu hrama Svetog Save na Vračaru u Beogradu.\nTakođe, kompanija AutoČačak je sponzor sportskih klubova i kulturnih manifestacija – od fudbalskog prvoligaša Borac iz Čačka, preko košarkaškog kluba Crvena zvezda iz Beograda, pa do sponzorstva oficijalnog automobilskog takmičenja Interspeed Rally i direktnog prenosa Tour de France.\nPoslednjih godina AutoČačak je pokrovitelj i najčuvenijeg srpskog festivala – Sabor trubača u Guči, a gospodin Milenko Kostić prvi privatni preduzetnik, domaćin Sabora.\nAutoČačak je danas, kao i ranije, najznačajniji subjekt privatnog preduzetništva u Čačku i okolini, motor razvoja regiona i jedna od najznačajnijih kompanija u Srbiji.\nGradska kuća – zgrada Etnografskog muzeja spašena je od rušenja i u potpunosti restaurirana, a njena osnovna namena je sačuvana, isključivo zahvaljujući kompaniji Auto Čačak.\nKompanija je takođe i donator brojnih domova zdravlja i drugih zdravstvenih ustanova.


Rezultati ankete: Dvije trećine Iraca za ujedinjenje Irske | Srpskacafe\nRezultati ankete: Dvije trećine Iraca za ujedinjenje Irske\nNedjelja, 26.05.2019., 21:21 Nedjelja, 26.05.2019., 20:59\nVećina građana u Republici Irskoj izjasnila bi se za ujedinjenje sa Sjevernom Irskom kada bi glasanje danas bilo održano.\nOvo su pokazale ankete koje su uradile irske televizije RTE i TG4. Tokom istraživanja, koje je obavljeno na biralištima na kojima se glasalo za EP, ispitano je 3 000 građana.\nOni su odgovarali na pitanje “da li bi glasali za ili protiv ujedinjene Irske da se to glasanje održava sutra”, prenosi briselski Politiko.\nPrema sporazumu iz Belfasta iz 1998. godine, kojim je okončan višedecenijski sukob između probritanskih unionista i irskih nacionalista, Sjeverna Irska ima mogućnost da uz pomoć referenduma napusti Veliku Britaniju i pridruži se Republici Irskoj.\nOd kako je Velika Britanija glasala za napuštanje EU 2016. godine, stavovi o ujedinjenju su se promijenili, tim prije što Bregzit nije imao podršku većine u Sjevernoj Irskoj i jer prijeti da izazove ekonomsku nestabilnost i ponovo uvede veoma nepopularne granice na ostrvu, ukazuje portal.\nJedno drugo istraživanje, sprovedeno u Sjevernoj Irskoj, pokazuje da podrška o ostanku u Britaniji zavisi od ishoda Bregzita.\nU slučaju Bregzita bez sporazuma, ideja o ujedinjenoj Irskoj ima većinu, dok je ostanak u Britaniji popularniji ukoliko se Bregzit ne sprovede.\nAnketa pokazuje da, ako britanski parlament usvoji sporazum o Bregzitu, obje ideje imaće podjednaku podršku.\nizborivelika britanijabregzitanketaSjeverna Irskarepublika irskaujedinjenje


ZAŠTO REGIONALNI BREND?\nMarketinški stručnjaci dele mišljenje da je brendiranje jedan od načina pomoću kog se postiže dominantna pozicija na tržištu. Regionalno brendiranje je u evropskim zemljama već davno prisutno, dok je u Srbiji bilo nekoliko pokušaja, koji nisu do kraja sprovedeni i nisu postigli značajnije rezultate. Značaj brendiranja za diferenciranje destinacijskog resursa još uvek nije dovoljno prepoznat.\nJedan od razloga zašto regionalni brendovi nisu prepoznati i nisu zaživeli u Srbiji je što je za uspešan proces brendiranja neophodno uključiti veliki broj aktera, imati posvećenu organizaciju koja vodi ceo proces i što je sam proces prilično kompleksan i dugotrajan. Kompleksnost procesa brendiranja leži upravo u tome što je satkan od neopipljivih elemenata i što zahteva interakciju svih faktora neke regije (stanovništvo, prirodne resurse, regulative, kulturne, socijalne i ekonomske faktore itd.).\nProces brendiranja zahteva zajednički, koherentan pristup tržištu, kroz niz marketinških aktivnosti, koji za krajnji cilj ima rast prodaje regionalnih proizvoda i vetar u leđa lokalnim proizvođačima i pružaocima usluga.\nRegionalnom brendiranju neophodno je pristupiti strateški, kako bi se promocija i razvoj regiona uskladio sa mogućnostima, postojećom ponudom roba i usluga, a sve uvažavajući raspoloživa znanja, iskustvo i dostignuti nivo razvoja. Pozicioniranje jednog brenda ne sme se temeljiti na lažnom obećanju, ali mora iskoristiti najbolje od onog što je raspoloživo. To je proces koji traži sprovođenje čitavog niza usklađenih i koordinisanih aktivnosti i ne završava se samo sa dizajnom logotipa i njegovom promocijom. Uspostavljanje regionalnog brenda podrazumeva da svi u regionu istočne Srbije koji su njime obuhvaćeni deluju u potpunoj koordinaciji.\nTeoretičari marketinga smatraju da se u svetu, na početku 21. veka desila globalna promena. Ona podrazumeva da se fokus u privrednom razvoju seli sa nivoa države na nivo regiona. To, pomalo, liči na proces koji se desio u 15. i 16. veku, kada je celokupna ekonomska aktivnost bila koncentrisana oko gradskih regija. Na žalost, i u ovom procesu, kao i u mnogim drugim, Srbija kasni.\nTokom poslednjih dvadesetak godina regioni u razvijenom svetu postaju samosvojni i trude se da kroz niz aktivnosti istaknu svoje komparativne prednosti u odnosu na njima konkurentne regije. Regioni su iskoristili najbolja iskustva brendiranja industrijskih proizvoda i marketinga, ali uz fundamentalnu razliku, koja podrazumeva da regioni već imaju svoj identitet koji samo treba naglasiti, uz prisutnu mnogo kompleksniju arhitekturu i hijerarhiju.\nU razvoju regionalnog brenda, region istočne Srbije mora da odgovori na značajne ekonomske, socijalne i tehnološke promene koje se dešavaju u okruženju. Šire okruženje istočne Srbije i unutrašnje i međunarodno, prolazi kroz vrlo osetljivu zonu tranzicije i značajno se razlikuje u odnosu na period od pre nekih desetak godina:\nSusedne Bugarska i Rumunija su sada članice EU\nGlobalizacija je dodatno intenzivirana, drugi regioni odmiču u stepenu razvoja, konkurencija robe i usluga je sve veća\nFondovi iz javnog sektora su sve manji, privatne investicije postaju sve rizičnije\nTehnologija se rapidno razvija, naročito IT sektor i društvene mreže\nDruge države i regioni su znatno razvijeniji, a u okruženju ima puno turističkih destinacija koje su znatno poznatije\nTakozvana „Generacija Y“ ili „milenijumska demografska grupa“ (rođeni posle 1980), počinju značajno da oblikuju stilove i lokacije\nPostoji intenzivno pomeranje populacije ka urbanim sredinama (gradovima) i to je svetski trend\nŠto se tiče regiona istočne Srbije, on je u mnogo čemu u podređenom položaju u odnosu na ostale delove Srbije (niži nivo razvijenosti, slabija saobraćajna povezanost, depopulacija…). Proces pristupanja Evropskoj uniji je na dugom štapu, sa neizvesnim ishodom, a uslovi za privlačenje investicija i kapitala, kao i za ozbiljniji povratak stanovništva vrlo su neizvesni.\nU takvim uslovima, neophodno je preduzeti one aktivnosti koje će regionu istočne Srbije omogućiti da sam preduzme korake u smislu da preuzme odgovornost za sopstvenu budućnost. Formiranje i uspostavljanje regionalnog brenda istočne Srbije samo je jedan korak napred u tom smislu, ali je on neophodan iz nekoliko razloga:\nUčiniti region istočne Srbije prepoznatljivijim i pozicionirati ga na domaćem, a u kasnijim fazama i na međunarodnom tržištu\nIstaknuti konkurentske prednosti regiona istočne Srbije\nZainteresovati potrošače za regionalne proizvode i usluge; forsirati „želju“ kupaca da kupuju „svoje“ proizvode.\nDefinisati paletu proizvoda i usluga koja garantuje određeni kvalitet


Formiraju se radne grupe za Listu prioritetnih infrastrukturnih projekata (LPP) i usvaja se sprovođenje Nacionalnog okvira za strateško upravljanje i planiranje - Kancelarija Premijera\nFormiraju se radne grupe za Listu prioritetnih infrastrukturnih projekata (LPP) i usvaja se sprovođenje Nacionalnog okvira za strateško upravljanje i planiranje\nPriština, 24.novembra 2021.\nPod predsedavanjem premijera Republike Kosovo, Albin Kurti, održan je sastanak Komisije za strateško planiranje na kome je raspravljano i usvojena odluka o formiranju Sektorskih radnih grupa za životnu sredinu i energetiku za izbor projekata koji će biti uključeni u okviru Liste prioritetnih infrastrukturnih projekata (LPP).\nEvropska unija pruža IPA fondove svim zemljama u regionu za period 2021-2027. Poznata kao IPA III, čija je ukupna vrednost preko 14 milijardi evra. Od toga će 9 milijardi evra biti kombinovano sa 20 milijardi evra za kreditiranje za finansiranje infrastrukturnih projekata kako bi se podržalo sprovođenje Plana EU-a za ekonomiju i ulaganja na Zapadnom Balkanu. EU nije odredila fiksne iznose ni za jednu zemlju, ali je tražila od nas da apliciramo, a sredstva će biti dodeljena na osnovu takmičenja svih zemalja jedne sa drugom.\nKao druga tačka dnevnog reda, razmatrano je i ponovo potvrđeno sprovođenje Nacionalnog okvira za strateško upravljanje i planiranje. Cilj Okvira je da uspostavi disciplinu o tome kako se vrši planiranje i kako mehanizmi upravljanja osiguravaju da ono što je planirano primi oblik sprovođenja i da će isti se pratiti i izveštavati. Ovo će zahtevati jačanje odgovornosti kroz praksu prikupljanja podataka koja omogućava izveštavanje u odnosu na ciljeve kako bi se podaci pretvorili u upotrebljive informacije na nivou vlade. Takođe bi trebalo obezbediti vezu sa procesom budžetiranja kako bi se osiguralo da budžet prati dnevni red politika.\nPremijer Republike Kosovo, Albin Kurti, zaključio je sastanak istakavši da karakter planiranja pokazuje karakter upravljanja. Zbog toga moramo se posvetiti podršci procesu kreiranjem i integracijom informacionih sistema za planiranje i budžetiranje kako bi prikupljanje i prezentacija informacija bila laka i transparentna.


„Krimolovci“ u rujnu: Zaprimljeno 376 poziva i osam korisnih informacija - SIPA.GOV.BA\nPolicijski službenici Državne agencije za istrage i zaštitu (SIPA) u septembru 2018. godine registrirali su 376 poziva na telefonskoj liniji „Krimolovci“. U navedenom periodu od građana je zaprimljeno osam korisnih informacija o počinjenim ili planiranim krivičnim djelima i počiniocima, na osnovu kojih je sačinjeno isto toliko kriminalističko-obavještajnih izvještaja.\nPored navedenog, putem elektronskog obrasca za prijavu krivičnog djela zaprimljeno je 111 prijava, od čega je 26 korisnih informacija o počinjenim ili planiranim krivičnim djelima i počiniocima, na osnovu kojih je sačinjeno isto toliko kriminalističko-obavještajnih izvještaja.\nNajveći broj informacija odnosio se na neovlašteni promet opojnim drogama, privredni kriminal i ostala krivična djela. Od ukupnog broja zaprimljenih informacija putem „Krimolovaca“ i elektronskog obrasca, 34 su proslijeđene na dalje postupanje nadležnim policijskim organima u Bosni i Hercegovini, a po 12 je postupala i SIPA.


VK: Mihajlović da sačuva pruge u Vojvodini | Autonomija\nVK: Mihajlović da sačuva pruge u Vojvodini\nRegionalne pruge u Vojvodini predati na javnu upravu odgovarajućem preduzeću u pokrajini\nČlan predsedništva Vojvođanskog kluba Dragomir Jankov uputio je danas otvoreno pismo ministarki saobraćaja Zorani Mihajlović u kojem se od nje traži da se regionalne pruge u Vojvodini predaju na javnu upravu odgovarajućem preduzeću u pokrajini.\nJankov je u pismu naveo da bi se to preduzeće organizovalo uz sredstva potrebna makar za minimum njegove ekonomske održivosti, a da za to postoji i osnov u Ustavu Srbije.\n„U Vojvodini postoji ozbiljno kadrovsko jezgro stručnjaka i posvećenika, koji bi sa voljom i velikom ambicijom prihvatili ovaj izazov, spremni i da učine nemoguće. Železnica je ovde nekada bila vrlo uspešna, kao i druga značajna javna preduzeća, od kojih su neka i danas veoma uspešna“, istakao je član predsedništva Vojvođanskog kluba.\nOn je kao primer naveo Vojvodinašume i Vode Vojvodine, koji uspešno posluju, a svoj značaj su pokazali i tokom poplava pre dve godine.\nJankov je ocenio da je preduzeće Železnice Srbije centralizovano i da se resruktuira u pogrešnom pravcu. On je dodao da je Privredna komora Vojvodine saopštila da bi mreža regionalnih pruga u Vojvodini, u koju se godinama ne ulaže, trebalo zbog racionalizacije da se smanji za oko 20 do 30 odsto.\nFunkcioner Vojvođanske partije je istakao da je ranije već ukinuto oko 20 odsto pruga u Vojvodini i da, kojim god pravcem da se krene, Vojvodina uvek „izvuče najdeblji kraj“.\n„Ako se ostane po starom železnička mreža u Vojvodini će se i dalje etapno gasiti, a koridor Beograd – Subotica biće reka bez pritoka. Ovo je i šansa za Vas, da dokažete da Vaše reči nisu samo predizborna obmana i olako obećana brzina“, poručio je Jankov ministarki.\nMinistarka Zorana Mihajlović izjavila je nedavno da će Železnice Srbije biti podeljene na četiri preduzeća, koja će početi samostalno da funkcionišu od 1. jula ove godine.\nOna je objasnila da su već doneta osnivačka akta za ta četiri preduzeća – za prevoz putnika, robe, železničku infrastrukturu i železnice AD.\nPrema njenim rečima, cilj reforme je da se za srpske Železnice više ne izdvaja deset milijardi dinara subvencija godišnje.


NALED: Loznica, Krupanj i Crna Trava šampioni preduzetništva za prošlu godinu\nBiznis Autor:FoNet11. apr. 202111:474 komentara\nU odnosu na svoju veličinu, te tri opštine su zabeležile najveći broj novoosnovanih preduzetničkih radnji i preduzeća, kao i korisnika mere poreskog oslobođenja početnika u poslovanju poznate pod sloganom „Startuj legalno“.\nTakmičenje gradova i opština „Šampioni preduzetništva 2020“ pokrenuli su NALED i Republički sekretarijat za javne politike (RSJP), pod pokroviteljstvom Vlade Srbije i uz podršku projekta nemačke razvojne saradnje „Reforma javnih finansija – Agenda 2030“ koji implementira GIZ.\nCilj takmičenja bio je da se podstaknu lokalne samouprave na aktivno uključivanje u stimulisanje preduzetništva i legalnog poslovanja, kao i da se prepoznaju primeri najbolje prakse u Srbiji, navodi se u saopštenju NALED.\nDirektor Odeljenja za preduzetništvo i investicije u NALED-u Dušan Vasiljević je istakao da smo prošlu godinu završili sa 38.986 novoosnovanih privrednih subjekata, što je gotovo 16 odsto manje nego 2019. i 11,2 procenata manje od proseka u prethodnih pet godina.\nPandemija je nanela ozbiljne društvene i ekonomske posledice svim zemljama i dalji oporavak u velikoj meri zavisiće od naše sposobnosti da podstičemo preduzetništvo, novo zapošljavanje i inovacije. Važnu ulogu u tome ima ne samo država, već i lokalne samouprave, a u poslednje vreme direktna finansijska podrška malim i srednjim preduzećima dolazi i iz privatnih fondova, rekao je Vasiljević.\nLoznica, koja je pobedila u kategoriji velikih lokalnih samouprava, je tokom 2020. godine, između ostalog, oslobodila privredne subjekte plaćanja taksi za isticanje firme na poslovnom prostoru, zakupa poslovnog prostora u vlasništvu grada, obaveze plaćanja izbacivanja i deponovanja smeća i grejanja za sve korisnike usluge gradske toplane, navodi se u saopštenju NALED-a.\nKrupanj, pobednik među lokalnim samoupravama srednje veličine, je svojim lokalnim akcionom planom zapošljavanja za početnike u poslovanju predvideo bespovratna sredstva u iznosu od 250.000 do 300.000 dinara i za te namene iskorišćeno je 13,3 miliona dinara, od čega je 30 odsto obezbedila opština, a 70 odsto NSZ.\nIako je reč o najmanjoj i jednoj od najnerazvijenijih opština u Srbiji, u Crnoj Travi je tokom 2020. osnovano 78 privrednih subjekata, pretežno u sektorima građevine i usluga. To je u situaciji pandemije, i u odnosu na 1.000 i nešto stanovnika – značajan rezultat, čemu su doprineli efikasna lokalna poreska administracija i odeljenje za privredu, ocenjuje NALED.\nProšle godine je posebno izazovan bio period vanrednog stanja, kada je osnovano svega 6.548 privrednih subjekata, upola nego u istom periodu prethodne godine, a najslabiji mesec bio je april, kada je osnovano svega 864 privrednih subjekata, što je 80 odsto manje nego u aprilu 2019.\nAko posmatramo samo preduzetnike, u 2020. došlo je i do privremenog prekida rada gotovo 37.000 preduzetničkih radnji, a samo u martu više od 10.000, na šta je najviše uticalo vanredno stanje, ali i početak primene testa samostalnosti.\nDo stabilizacije u pogledu broja novoosnovanih i brisanih privrednih subjekata, kao i privremenih prekida rada preduzetnika došlo je u drugoj polovini godine što se može posmatrati kao pozitivan rezultat mera podrške privredi Vlade Srbije, kaže se u saopštenju.\nKada je reč o poreskom oslobođenju početnika u poslovanju koje je uvela Vlada Srbije uz podršku NALED-a i GIZ-a, ta olakšica je u godini izbijanja pandemije podstakla osnivanje 513 privrednih subjekata, najviše u sektorima trgovine i prerađivačke industrije. Od 2021. ta mera je fokusirana samo na privredna društva koja obavljaju inovacionu delatnost, s tim što je povećan limit za isplatu zarada osnivačima do 150.000 dinara bez obaveze plaćanja poreza i doprinosa tokom prve tri godine poslovanja, saopštio je NALED.


Sjednica Vijeća sigurnosti UN-a posvećena Kosovu\nMinistar vanjskih poslova Srbije Ivica Dačić sudjelovat će danas na redovnoj sjednici Vijeća sigurnosti UN o Kosovu.\nNa sjednici će biti razmotren izvještaj generalnog tajnika UN Ban Ki Muna o radu UNMIK-a i situaciji na Kosovu u periodu od 16. listopada 2015. godine do 15. siječnja ove godine.\nDačić će u svom izlaganju dati osvrt na izvještaj generalnog tajnika UN i iznijeti ocjenu Beograda o aktuelnoj situaciji na Kosovu i djelovanju UNMIK-a, priopćenju je iz Ministarstva vanjskih poslova Srbije.\nBan Ki Mun je u izvještaju izrazio zabrinutost zbog nasilja i zapaljive retorike kojima je pribjegla kosovska oporba, ocijenivši da je to doprinijelo odlaganju primjene nekih aspekata sporazuma Beograda i Prištine, posebno sporazuma o formiranju zajednice srpskih općina.\nGeneralni tajnika UN ukazao je da dogovori u pravcu uspostavljanja zajednice srpskih općina na Kosovu nisu ispunjeni u predviđenom roku, te istakao da cijeni posvećenost Beograda i Prištine da nastave sa sastancima na visokom nivou u okviru dijaloga uz posredstvo EU.


VISOKI SAVET SUDSTVA TRAŽI VEĆU ZAŠTITU SUDSKE NEZAVISNOSTI\nVisoki savet sudstva posle razmatranja trenutne situacije u pravosuđu Srbije, a posebno nacrta amandmana na Ustav Srbije o kojem se izjasnila i Venecijanska komisija, zahteva veću zaštitu sudske nezavisnosti i doslednu primenu principa podele vlasti, kao i da u potpunosti bude uključen u izradu konačnog teksta amandmana.\nVisoki savet je ponovio da smatra da je bilo neophodno da se oformi radna grupa za izradu ustavnih amandmana, u čijem sastavu bi bili predstavnici pravosuđa, nauke i strukovnih udruženja, koja bi razmotrila sve primedbe i sugestije iz Mišljenja Venecijanske komisije.\nVisoki savet traži da se garantuje materijalna nezavisnost sudova (sudski budžet) i sudija (plate, penzije), sloboda izražavanja i udruživanja sudija, a da se institucija za obuku u pravosuđu sistemski i detaljno uredi zakonom, kao nezavisna državna institucija dostupna, pod zakonom određenim uslovima, svima bez diskriminacije, uz tranzicione odredbe koje se tiču sadašnjih sudijskih pomoćnika.\nTakođe, traži se i da se propišu razlozi za razrešenje sudija koji će isključiti svaki neodređeni pojam, zadrži garancija nepremestivosti sudija iz važećeg Ustava, zadrži definicija Visokog saveta sudstva iz važećeg Ustava po kojoj je Visoki savet nezavisan i samostalan organ koji obezbeđuje i garantuje nezavisnost i samostalnost sudova i sudija i zadrži neparan broj od 11 članova saveta.\nTraži se i da se propišu odgovarajući kriterijumi za člana Visokog saveta sudstva i način izbora članova koje ne biraju sudije, tako da bude izbegnuta mogućnost da ti članovi budu povezana grupa istomišljenika pod uticajem vladajuće većine i da se odustane od rešenja “raspuštanju” Visokog saveta u slučaju da to telo ne odluči u zakonom određenim pitanjima iz svoje nadležnosti, u roku od 30 dana od dana kada je o tome prvi put odlučivao.\nU saopštenju se traži da se izostavi ustavna formulacija iz amandmana III da u suđenju mogu učestvovati i sudijski pomoćnici i da se briše treći stav amandmana V o nezavisnosti sudija kojim je propisano da se zakonom uređuje način na koji se obezbeđuje da sudovi jedinstveno primenjuju zakon.\nKako je u preporukama naveo Visoki savet sudstva, treći stav amandmana X Vrhovni sud Srbije treba da dopuni tako da glasi: “Vrhovni sud Srbije obezbeđuje jedinstvenu primenu zakona od strane sudova”.\nVisoki savet sudstva traži da se njegove nadležnosti regulišu tako da zakonodavac može da ih proširi i po vrsti i po broju zaduženja/ovlašćenja, kako to omogućuje važeći Ustav i uređuje Zakon o Visokom savetu sudstva.


Ne može Paleta da bude prvi štoper, ni Lapadula igrač preokreta: Sampdorija srušila naivni Milan (VIDEO)\nOdlicni Filip Đuričić predvodio klub iz Đenove do velikog slavlja na San Siru.\nNapadaš čitavu utakmicu, stvoriš dvocifreni broj prilika, a onda na svom terenu primiš naivan gol i ostaneš bez sva tri boda. To se danas dogodilo Milanu, koji je na kraju nasamaren na San Siru - 0:1 (0:0).\nSampdorija je igrala lukavo, branila se svih 90 minuta, čekala svoju priliku iz kontranapada, koje je predvodio uglavnom predvodio Filip Đuričić i to jojo se isplatilo u 70. minutu. Srpski internacionalac je uposlio Kvaljarelu, naleteo je korpulentni Gabrijel Paleta i bespotrebno srušio Kvaljarelu u svojm šesnaestercu. Nemilosrdan sa bele tačke bio je Murijel.\nDomaćin je na kraju krenuo na sve ili ništa, u samoj završnici u neverovatnoj prilici se našao Đanluka Lapadula, bilo je teže promašiti nego pogoditi, ali je udarac iz neposredne blizine odbranio Emilijano Vivijano.\nMontela bi posle ovog poraza mogao da se nađe na listi za odstrel, iako igra Rosonera u ovom meču i nije bila toliko loša, ali lopta jednostavno nije želela u gol. Ipak, to nije bio slučaj i sa Lapadulom, koji je ušao umesto Karlosa Bake kako bi promenio situaciju na terenu, ali to nije uspeo da učini.\nČitav meč za Milan odigrao je i Đerar Delofeu, koji je na početku drugog poluvremena takođe imao odličnu šansu, ali ne i sreće da postigne prvenac pred domaćom publikom.


Do 2021. godine zemljama Zapadnog Balkana će biti ukinut roaming – Fokus.ba\nPrema riječima Krišto, SEECP je, u sinergiji sa procesom stabilizacije i pridruživanja Evropskoj uniji (EU), pomogao da se u posljednje dvije decenije jugoistočna Evropa trasformiše iz regiona otvorenih sukoba i netrpeljivosti u region saradnje i prosperiteta zasnovanog na zajedničkim interesima\nU Sarajevu je danas, pod predsjedavanjem Bosne i Hercegovine, održana 6. plenarna sjednica Parlamentarne skupštine Procesa saradnje u jugoistočnoj Evropi (PSSEECP), prenosi Anadolu Agency (AA).\nO boljoj povezanosti za bolji život, kao centralnoj temi sjednice i motu bh. predsjedavanja ovom regionalnom inicijativom, govorili su najviši zvaničnici i poslanici parlamenata 11 država regiona jugoistočne Evrope.\nU obraćanju učesnicima konferencije Borjana Krišto, predsjedavajuća Predstavničkog doma Parlamentarne skupštine Bosne i Hercegovine i predsjedavajuća PSSEECP-a, naglasila je da parlamentarna dimenzija SEECP-a predstavlja jedinstvenu platformu kao odraz zajedničkog napora svih zemalja regiona da razvijaju međusobno povjerenje, regionalnu saradnju i ekonomske odnose na dobrobit svih unutar jugoistočne Evrope.\nPrema riječima Krišto, SEECP je, u sinergiji sa procesom stabilizacije i pridruživanja Evropskoj uniji (EU), pomogao da se u posljednje dvije decenije jugoistočna Evropa trasformiše iz regiona otvorenih sukoba i netrpeljivosti u region saradnje i prosperiteta zasnovanog na zajedničkim interesima.\nPodsjetivši na to da je za vrijeme bh. predsjedavanja SEECP-om u aprilu ove godine u Beogradu potpisan istorijski sporazum prema kojem će do 2021. godine među zemljama zapadnog Balkana biti ukinut roming, predsjedavajuća Krišto naglasila je da će na taj način više od 15 miliona ljudi u regionu direktno osjetiti pogodnost nesmetanog komuniciranja, na isti način kao i stanovnici EU.\nOcjenjujući da je moto predsjedavanja BiH SEECP-om ispunjen na najbolji mogući način, Krišto je pozvala predstavnike parlamenata u zemljama regiona da se, zajedno sa predstavnicima vlada, snažnije uključe u realizaciju Akcionog plana za stvaranje jedinstvenog ekonomskog prostora među zemljama jugoistočne Evrope.\nIstičući kako su Berlinski proces i novi pristup EU prema zemljama jugoistočne Evrope izuzetno značajni za BiH, Krišto je upozorila na to da je integracioni put BiH opterećen raznim problemima i izazovima, od kojih je, kako je rekla, jedan od najvećih izmjena izbornog zakona u pravcu primjene temeljnih demokratskih standarda kroz uvažavanje demokratski izražene političke volje sva tri konstitutivna naroda u BiH. S tim u vezi, ona je izrazila uvjerenje da BiH može pronaći dovoljno unutrašnjeg potencijala za dogovor i prevazilaženje izazova, isključivo na tragu evropskih političkih vrijednosti dijaloga, kompromisa i konsenzusa.\nKrišto je naglasila da stvaranje adekvatnog bezbjednosnog okvira predstavlja preduslov ekonomskog napretka u regionu, te snažno podržala sve organizacije koje promovišu borbu protiv nasilnog ekstremizma, terorizma, radikalizacije među mladima, hibridne prijetnje i kibernetičke nesigurnosti.\nIstičući značaj i ulogu PSSEECP-a, pozvala je parlamentarce, kao i predstavnike svih regionalnih inicijativa da nastave da podržavaju evropski put BiH i svih država regiona jugoistočne Evrope.\nU okviru 6. plenarne sjednice PSSEECP-a rezultate predsjedavanja BiH ovom regionalnom inicijativom predstavio je pomoćnik ministra vanjskih poslova Almir Šahović.\nUčesnicima sjednice obratio se i Amer Kapetanović, šef političkog odsjeka Regionalnog savjeta za saradnju (RCC) koji je govorio o ulozi SEECP-a i RCC-a u realizaciji političkog i ekonomskog povezivanja stanovništva i zemalja regiona jugoistočne Evrope.\nNa 6. plenarnoj sjednici PSSEECP-a najavljeno je da će održavanjem ministarskog i predsjedničkog samita SEECP-a 8. i 9. jula u Sarajevu, BiH okončati jednogodišnje predsjedavanje Procesom saradnje u jugoistočnoj Evropi.\nEvropljani i dalje oprezni u korištenju mobitela u inostranstvu


Predsjedavajući Vijeća ministara Zoran Tegeltija održao je danas 3. sjednicu Fiskalnog vijeća Bosne i Hercegovine.\nOdluka Centralne izborne komisije da predloži odgađanje lokalnih izbora, pola godine unaprijed i u trenutku kada je na raspolaganju niz drugih opcija, predstavlja nepromišljen atak na osnovne demokratske vrijednosti. Izbori su glavni vid i temeljni alat svakog demokratskog društva i mogu se odgađati tek kada se iscrpe sve druge, manje radikalne opcije.\nUpravni odbor AmCham BiH (Američka trgovačka komora u BiH), zajedno sa svojim članicama, aktivno je učestvovao u nabavci, transportu i isporuci 150.000 testova Vladi FBIH.\nPrema podacima koje je objavilo Ministarstvo civilnih poslova Bosne i Hercegovine, na datum 6. april 2020. godine do 13:00 sati, u Bosni i Hercegovini je korona virusom ukupno zaraženo 688 osoba. Testirane su 6.324 osobe, a zabilježeno je 27 smrtnih slučajeva.


Rukometni savez Srbije i SP „Lasta“ potpisali ugovor o saradnji tokom Svetskog prvenstva 2013 – Saobraćajno preduzeće Lasta AD\nPočetna / Vesti / Rukometni savez Srbije i SP „Lasta“ potpisali ugovor o saradnji tokom Svetskog prvenstva 2013\nnov 28. 2013.\nBeograd, 28. novembar 2013. godine – Rukometni savez Srbije i Saobraćajno preduzeće „Lasta“ potpisali su protokol o saradnji kojim je ova kompanija postala zvanični prevoznik Svetskog prvenstva 2013 u rukometu za žene.\nSP „Lasta“ će za potrebe Svetskog prvenstva izdvojiti 26 autobusa, koji će 24 sata stajati na raspolaganju reprezentacijama i stručnim štabovima. Ugovore su potpisali generalni direktor „Laste“ Velibor Sovrović i generalni sekretar RSS Božidar Đurković, a konferenciji su prisustvovali Zoran Babić predsednik Nadzornog odbora SP „Lasta“ i Velimir Marjanović, predsednik Rukometnog saveza Srbije.\n„Za Lastu je velika čast i zadovoljstvo što učestvuje na ovom Svetskom prvenstvu. Velika iskustva sa prethodnih takmičenja, pa i dva Evropska prvenstva, reper su nam da i ovoga puta uradimo još bolje. Siguran sam da ćemo dati maksimum u kvalitetu usluge u sva četiri grada u kojima se održava takmičenje, i da će sa 26 autobusa posao dobro funkcionisati. Biću na utakmicama i navijati za našu reprezentaciju, a nadam se da ćemo doći i do medalje“, istakao je Velibor Sovrović, generalni direktor SP „Lasta“.\n„Voleo bih da ovo partnerstvo ostane na putu koji daje rezultate. Na ovom Svetskom prvenstvu potrudićemo se da ostvarimo rezultate, želeo bih da ostanemo lider u sportu, kao što je Lasta u prevozu. Od EHF-a dobili smo priznanje za najbolju organizaciju oba Evropska prvenstva, a posebnu su isticali švajcarsku preciznost za organizaciju saobraćaja, i nadam se da će tako biti i ovoga puta“, istakao je Velimir Marjanović, predsednik Rukometnog saveza Srbije.\n„Lasta je naš dugogodišnji partner, preko 10 godina funkcionišemo na izvanredan način. Sve je spremno za početak takmičenja. Zahvalan sam radnicima Laste, jer sem autobusa biće uključen veliki broj radnika, tako da je za nas Lasta lider u saobraćaju i izuzetan partner“, rekao je generalni sekretar RSS, Božidar Đurković.\nXXI Svetsko prvenstvo 2013 u rukomet za žene održaće se od 6. do 22. decembra u četiri grada u Srbiji. Utakmice prve faze takmičenja igraće se u Zrenjaninu, Novom Sadu, Beogradu i Nišu, dok će se završnica ovog takmičenja održati u Beogradu.


Magnezijum i kalcijum: neophodna ravnoteža - Cetus blog\nPrema dr Kerolajn Din, autorki knjige „Magnezijumsko čudo”, pre oko 30-40 godina lekari su rutinski počeli da prepisuju suplemente kalcijuma i savetuju ishranu bogatu kalcijumom svim muškarcima i ženama preko 40. Verovali su da će tako sprečiti nastanak osteoporoze. „Ali”, kaže dr Din, „nakon 40 godina postalo je sasvim jasno da nisu bili u pravu. Uzimanje kalcijuma ne zaustavlja, pa čak i ne usporava gubitak koštane mase, niti sprečava osteoporozu”.\nOprezno sa kalcijumom\nMeđutim, preterivanje sa kalcijumom u suplementima i u ishrani (mleko i mlečni proizvodi) dovelo je do jednog drugog rizika. Prema dr Din, „neophodno je da u organizmu postoji odgovarajući nivo magnezijuma u krvi da bi se apsorbovao ne samo kalcijum, već i vitamin D. Magnezijum pomaže aktivaciju vitamina D, koji sa svoje strane pomaže regulaciji kalcijuma, da bi se očuvala struktura kostiju. Magnezijum crpi kalcijum iz krvi i mekih tkiva i vraća ga u kosti. Na taj način ne samo da smanjuje rizik od osteoporoze – već i od nastanka nekih oblika artritisa, srčanog napada i kamena u bubregu”. Ovi problemi mogu nastati usled viška slobodnog kalcijuma koji se onda taloži u zglobovima, krvnim sudovima ili bubrezima.\nMagnezijum direktno doprinosi da kalcijum ostane rastvoren u krvi. Bez ispravnog balansa magnezijuma prema kalcijumu, kalcijum počinje da se taloži na raznim mestima i tako nastaje kalcifikacija. Odnos magnezijuma i kalcijuma, prema dr Din, treba da iznosi 2:1, to jest, dvostruko više magnezijuma nego kalcijuma. Kalcijum se taloži najpre, u bubrezima, što može dovesti do nastanka kamena u bubregu. Potom, može da se nagomila u arterijama, što može dovesti do zapušenja arterija, i najzad, u hrskavici zglobova. A trebalo bi da dospeva u kosti. „Što više kalcijuma uzimamo a da ga ne uravnotežavamo magnezijumom”, kaže dr Din, „to će više biti izraženi simptomi manjka magnezijuma i viška kalcijuma”.


Mart - RWFund Dev\nDodeljeni grantovi – Mart 2008.\n1. Dah Teatar\nNaziv projekta: Ženska strana rata – performans povodom promocije knjige\nCilj projekta: Knjiga “Ženska strana rata” u izdanju Žena u crnom, je antologija svedočenja žena o ratovima u bivšoj Jugoslaviji (1991-1999). Nakon ekstremističkog i nacionalističkog nasilja na ulicama Beograda posle proglašenja nezavisnosti Kosova, organizovanje javne promocije ove knjige i nedopuštanje da ovako važno svedočenje o svemu što nam se događalo u poslednjih dvadeset godina ostane u senci organizovane nacionalističke histerije bilo je od izuzetne važnosti.\n2. Ženski centar, Sremska Mitrovica\nNaziv projekta: Neka žene odluče\nCilj projekta: organizovanje lokalne predizborne kampanje kojom će se motivisati žene da u što većem broju izađu na izbore i glasaju za evropske vrednosti i principe, nasuprot iznenada naraslim radikalskim strujama u ovom gradu.\n3. SOS za žene i decu, Novi Sad\nNaziv projekta: Sinergija\nCilj projekta: Omogućiti dalje funkcionisanje SOS-a koji je bio izložen direktnoj diskriminaciji od strane pravosuđa.\n4. Feministička koalicija i ženske grupe u Srbiji\nNaziv projekta: Odložena proslava 8. marta\nCilj projekta: nenasilna podrška demokratiji, građanskim slobodama i ljudskim pravima nasuprot pokušaju širenja straha, nesigurnosti i atmosfere vanrednog stanja od strane državnih organa koji su iznenada zabranili uredno prijavljen mirovni marš povodom stogodičnjice Međunarodnog dana žena. Odloženi 8. mart je proslavljen uz solidarnu podršku više od 50 organizacija civilnog društva.


- Nakon barake u kojoj su deca do prošle godine pohađala nastavu, osnovci Leštana će imati od septembra jednu od najmodernijih osmoletki u Beogradu - rekao je Vesić.\nGoran Vesić i Slavko Gak obišli radove na školi u Leštanima\nOn je podsetio da od avgusta prošle godine traju radovi na izgradnji škole.\n- Građani dobro znaju kakva je to bila baraka i neuslovna škola. Ovo je nova škola sa skoro 5.500 kvadratnih metara u koju će ići 1.500 učenika. U ovom trenutku je završeno oko 60 odsto radova. Urađen je građevinski deo, sada se polako unutra završava opremanje škole, odnosno fini radovi. Ispred će biti školsko dvorište, a iza objekta dva sportska terena - rekao je Vesić za Tanjug.\n- Osmoletka koja je postojala ranije bila je istureno odeljenje škole iz Vinče i u toj staroj su išli đaci od prvog do četvrtog razreda. Leštane će sada imati novu i svoju školu od septembra, koja će biti osmogodišnja - ukazao je zamenik gradonačelnika.\nOn je dodao da će u školu biti uloženo oko 550 miliona, te da radove izvodi kompanija "Jadran d.o.o." Sledeći projekat je škola u Mirijevu i na levoj obali Dunava, gde je neophodno da se uradi još jedna škola, najavio je Vesić.\nGrad Beograd kontinuirano radi sve što može kada je u pitanju predškolsko i osnovno obrazovanje, kako je rekao, u cilju toga da deca idu u dobre i funkcionalne škole.\n- Srećan sam što će najmodernija škola u Beogradu biti u Leštanima, što je jasan pokazatelj da nema razlike između dece u centru grada i one na periferiji – istakao je Vesić.\nResorni sekretar Slavko Gak je precizirao da je vrednost ukupnih radova na vrtićima i školama u Beogradu u ovom trenutku oko 900 miliona dinara.\nVesić: Trenutno nam je u fokusu dezinfekcija svih objekata\n- Sve što smo zacrtali u 2020. godini teče po planu. Trenutno nam je u fokusu dezinfekcija svih objekata, radimo u skladu sa mogućnostima sa Zavodom za biocide i medicinsku ekologiju da se spremno dočeka dan, kada se mališani vrate u objekte - istakao je Gak.


Archives for May 2016 | Kolašin\nNezavisni sajt grada\tMonthly Archive: May 2016\nMozzart sport: Čekaju ga Divac i Stojaković: Šćepanović ide u Kingse\nBivši reprezentativac naše zemlje leto će provesti sa ovom NBA franšizom\nVlado Šćepanović će ovo leto provesti radno i to u NBA ligi! Kako prenosi specijalizovani portal Sportando, on će biti deo Sakramento Kingsa u kojima je Vlade Divac sportski direktor, a Peđa Stojaković ima zaduženja vezana za igrački kadar. Šćepanović je nedavno pokrenuo košarkaški kamp “Kolašin 2016” zajedno sa Nikolom Pekovićem i Savom Đikanovićem, a u Kingsima imati ulogu rada sa ekipom kada je stučni štab u pitanju. Vlado je igračku […]\nRTS: Nastavljena gradnja auto-puta u Crnoj Gori, brže i lakše do mora\nRadovi na izgradnji auto-puta od Bara do granice sa Srbijom počeli su betoniranjem temelja za noseće stubove mosta Moračica u donjem delu reke Morače. Time je, posle skoro dve godine, otpočela gradnja do sada najmodernije saobraćajnice u Crnoj Gori. Kako kaže resorni ministar, ovo je najveći infrastrukturni objekat u Crnoj Gori ikada započet, a prva deonica nalaziće se na visini od 1.100 metara.\nPrva deonica auto-puta Bar-Boljare treba da bude završena u maju 2019. godine. Tada će iz Podgorice u Kolašin moći da se stigne za 25 minuta, a sada je potrebno gotovo sat i po. Auto-put od Bara do granice sa Srbijom biće dug oko 170 kilometara. “Izvođač će projektovati i izgraditi deonicu za 48 meseci. Ugovorena cena je 809. 577.356,14 evra”, kaže Ivan Brajović, ministar saobraćaja i pomorstva Crne Gore. Pored kineskog kredita kojim […]\nSrbija danas: Sve tragedije reke Morače: U poslednjih nekoliko godina život izgubilo 13 osoba!\nJedanaestogodišnji Ognjen Rakočević čije je telo posle 12 dana opsežne potrage izvučeno iz vode na ušću Morače u Skadarsko jezero, poslednja je žrtva koju su u poslednjih nekoliko godina odneli talasi nepredvidive reke.\nSličnu sudbinu je u poslednjih destetak godina imalo još nekoliko Ognjenovih sugrađana, a samo neki od njih su taj put sami odabrali. Većina stradalih je usled udesa na najopasnijoj crnogrskoj magistrali Podgorica-Kolašin, završilo u dubinama kanjona Morače. Osim toga, statistike pokazuju da Podogričani koji odluče da sebi oduzmu život, najčešće to čine upravo skokom sa jednog od mostova na ovoj reci. Nestanak Nikšićanina Pre četiri meseca […]\nKurir: Tajne nabujale Morače: Reka je progutala 15 ljudi za samo nekoliko godina!\nKurir: Tajne nabujale Morače: Reka je progutala 15 osoba za samo nekoliko godina!\nVečernje novosti: Kolašin: Čuvari amaneta iz Ljevišta\nMeštani Ljevišta, sela u Gornjoj Morači, ne daju svoje stare običaje, koje su nasledili od predaka. Pesnik Bato Krković želi da ovaj kraj izvuče iz zaborava\nOSVEŽIO je nedavno Branko Bato Krković, pesnik, književnik i hroničar gornjomaračkog sela Ljevišta, sećanja na stare običaje, koji su bili zaštitni znak njegovog rodnog kraja, a bogme i cele Morače. U saradnji sa kulturnim institucijama Kolašina, on je krajem aprila Ljevišta vratio u prošlost i kolibe, gde je opet zagospodario nekadašnji “sjednik”, uz pesme i igre momaka i devojaka, zvuke gusala i dvojnica, “prstena”, […]


Ristovski: Nema slobode dok Srbija i Srpska ne budu jedno | vijesti.in.rs\nRistovski: Nema slobode dok Srbija i Srpska ne budu jedno\n10 Jan 2018 - 10:07\nProslavljeni srpski glumac Lazar Ristovski rekao je juče u Banjaluci da Republici Srpskoj niko ne može zabraniti da uđe u zagrljaj Srbiji.\nOn je naglasio da Srbi u Republici Srpskoj i Srbiji treba da žive u jednoj državi, te da se mlađi moraju učiti poštovanju. "Slobode za srpski narod nema dok se Srbija i Srpska ne spoje u jedno i sloboda nema cijenu", rekao je Ristovski.\nOn je poželio Vučiću i Dodiku da u ovoj godini ostvare diplomatske ciljeve. "Drina ne dijeli Srbe jer su Srbija i Srpska jedno. Ne može ih nijedan most približiti više i spojiti čvršće, nego što ih spaja krv predaka", naglasio je Ristovski.


Policija ispituje poslovanje RTK - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Policija ispituje poslovanje RTK\nPolicija ispituje poslovanje RTK\nsubota, 09 novembar 2013 18:51\tIvan\nKako list "Danas" nezvanično saznaje, policija u RTK, na osnovu anonimne dojave iz firme, ispituje navodno sporne autorske ugovore RTK sa novinarima, ostalim radnicima i saradnicima te medijske kuće.\nDirektorka Radio televizije Kragujevac (RTK) Jovanka Maraović obratila se otvorenim pismom Misiji OEBS-a u Srbiji, zaštitniku građana Saši Jankoviću, premijeru Ivici Dačiću, ministru kulture i informisanja Ivanu Tasovcu, predsedniku Skupštine grada Saši Mileniću, te NUNS-u i UNS-u i obavestila ih da se u toj medijskoj kući poslednjih dana dešava nešto što je i za srpske prilike neuobičajeno, a za Kragujevac svakako nezabeleženo. Naime, inspektori na razgovore u policiju pozivaju novinare, snimatelje, urednike...\n„Želim da vas informišem da inspektori privrednog kriminala Policijske uprave u Kragujevcu, na osnovu anonimne prijave, već nekoliko meseci ispituju poslovanje Radio televizije Kragujevac. Poslovodstvo RTK, finansijska i pravna služba, dostavljale su inspektorima privrednog kriminala svu potrebnu dokumentaciju, a zaposleni u ovim službama odgovarali na sva postavljena pitanja službenih lica. Napominjem da su razgovori, na poziv inspektora, povremeno obavljani i u prostorijama policijske uprave, navodi Marovićka u otvorenom pismu.


BEOGRAD - Sajam zapošljavanja "Top džob" (Top Job), koji je otvoren danas u Beogradu, prilika je da mladi ljudi dođu do posla, a podaci govore da je nekoliko hiljada ljudi u prethodnim godinama došlo do radnog mesta zahvaljujući toj manifestaciji, rekao je na otvaranju sajma gradonačelnik Beograda Dragan Đilas.\nOn je podsetio da danas u Beogradu ima 105.000 nezaposlenih, od čega je 26 odsto, ili 28.000 mladih do 30 godina. Ovaj procenat nezaposlenih vrlo je sličan mnogim evropskim zemljama, ali ono što je kod nas dodatni problem je taj što, za razliku od Evrope, gde oni koji imaju posao mogu od plate normalno i da žive, kod nas mnogi zaposleni formalno imaju posao, ali plate koje dobijaju nisu dovoljne da obezbede osnovne stvari za porodicu, rekao je Đilas.\nOn je ukazao da, kada je u pitanju zapošljavanje, Beograd ima i dodatni problem što svake godine nekoliko desetina hiljada ljudi dolaze u prestonicu iz unutrašnjosti kako bi potražili posao.\n"Samo ravnomerna razvojna politika i koncentracija napora države na ostatak Srbije može dovesti do toga da se broj ljudi koji dolaze u glavni grad smanji", rekao je Đilas.\nPrema njegovim rečima, Beograd danas proizvodi 39,6 odsto ukupnog BDP-a zemlje, Vojvodina 30 odsto, što znači da ostatak Srbije pravi jedva nešto oko trećine BDP-a države.\n"Nije potrebno zaustaviti Beograd i Vojvodinu, već učiniti nešto da se ostatak Srbije brže razvija", rekao je Đilas.\nSajam zapošljavanja održava se pod pokroviteljstvom Delez grupe i Naftne idustrije Srbije (NIS), pa su prisutne pozdravili predsednik Delez Srbija (Delhaize Serbia) David Vander Shuren, kao i HR Direktor NIS Nataša Stamenković. Stamenković je podsetila da je NIS u prošloj godini zaposlio 363 mladih bez radnog iskustva i sa visokim prosekom ocena, a ove godine kompanija planira da zaposli dodatnih 300 ljudi u Srbiji.\nSajam zapošljavanje "Top džob" traje i sutra, a zainteresovani će moći da ga posete na Novom Beogradu, u hali Belekspocentra.\nTagovi: Sajam zapošljavanja, Top džob, mladi, nezaposleni, radna mesta, Dragan Đilas


OD "BRAĆE" JOŠ JEDAN NOŽ U LEĐA: Evo šta je Crna Gora tražila od Evrovizije na štetu Srbije... | Vestinet.rs\nPočetna AKTUELNO\tOD „BRAĆE“ JOŠ JEDAN NOŽ U LEĐA: Evo šta je Crna Gora tražila od Evrovizije na štetu Srbije…\nGlavna „perjanica“ kampanje i inicijator da Kosovo kao samostalna država učestvuje na Evroviziji, što je juče sprečeno odbijanjem da Priština bude primljena u Evropsku radiodifuznu uniju – bila je Crna Gora, piše Blic.\nU trenuku kada su odnosi Beograda i Podgorice zategnuti zbog niza bilateralnih sporova, a posebno nacrta zakona o veroispovesti kojim se praktično inicira otimanje imovine SPC, u kampanji za prijem Kosova prednjačila je – upravo Podgorica.\nEvropska agencija regulatornih tela (IBIU) većinom glasova odbila je juče da prihvati Kosovo kao samostalnu državu i da ih primi u Evropsku radiodifuznu uniju (EBU), a time im takođe onemogućila učestvovanje na „Evroviziji“.\nEBU su osnovale 23 radiodifuzne agencije sa prostora Evrope i Mediterana.\nČlanice su radio i televizijske kompanije od kojih su većina radiodifuzne organizacije u državnom vlasništvu ili u privatnom vlasništvu sa javnom koncesijom.\nNajpoznatija aktivnost EBU je organizovanje muzičkog takmičenja „Evrosong“. Pravo učešća na njemu imaju zemlje koje su punopravne članice ove organizacije.


Kako Ruska crkva vidi problem Kosova? - 26.09.2018, Sputnik Srbija\nKako Ruska crkva vidi problem Kosova?\nU trenutku kada pravoslavni svet potresa sukob, odnosi Srpske i Ruske pravoslavne crkve su neupitni: dve sestrinske crkve tradiconalno pružaju podršku jedna... 26.09.2018, Sputnik Srbija\nsputnjik intervju, radio, ignatij šestakov\n21:30 26.09.2018 (Osveženo: 21:31 26.09.2018)\nU trenutku kada pravoslavni svet potresa sukob, odnosi Srpske i Ruske pravoslavne crkve su neupitni: dve sestrinske crkve tradiconalno pružaju podršku jedna drugoj. Takva je situacija i na Kosovu i Metohiji gde RPC kroz niz inicijativa pruža pomoć u očuvanju i zaštiti Srpske crkve i naroda. Jedna od njih je i obnova Prizrenske bogoslovije.\nO kakvoj je pomoći reč? Kako u RPC sagledavaju pitanje Kosmeta i njegovo rešenje? Zašto je za Srpsku crkvu opasan spor oko ukrajinskih raskolnika? Šta za RPC znači početak izgradnje srpsko-ruskog hrama u Banjaluci posvećenog caru Nikolaju Drugom i njegovoj stradalničkoj porodici? Koliko u Rusiji znaju i prevode dela srpskih bogoslova? U emisiji „Sputnjik intervju“ o tome govori jeromonah Ignatij Šestakov iz moskovskog Sretenjskog manastira, stručnjak za srpsku istoriju i urednik srpske verzije portala „Pravoslavie.ru“.


Žaklina Nedeljković je društvena, vedra osoba, otvorenog duha, sa pozitivnim stavom prema društvu i okolini. Rođena je 1968. godine u Beogradu, Republika Srbija, ponosna majka dva odrasla deteta. Završila je medicinsku školu ,,Nadežda Petrović“, Beograd i Fakultet za Menadžment, i stekla diplomu zdravstvenog menadžera.\nPrvo radno iskustvo stiče u bolnici Sveti Sava“, Zavodu za cerebrovaskularne bolesti, Beograd 1987. Godine, gde je stekla znanje i iskustvo u nezi nepokretnih bolesnika i sagledavanju kompletnih potreba pacijenta za zdravstvenom negom u bolničkim i kućnim uslovima.\nSvoje znanje, sposobnosti i veštine medicinske sestre, Žaklina proširuje i u DZ “Dr Milutin Ivković”1988. Godine gde je u kontaktu sa primarnom zdravstvenom zaštitom. Nadogradnju karijere ostvaruje zaposlenjem u KBC Dr Dragiša Mišović, na Klinici za anesteziologiju i reanimaciju u Beogradu.\nRad, volja, odgovornost i želja za znanjem uspešno dovodi Žaklinu samo sa 26. godina kao najmlađu u kolektivu, da postane glavna odgovorna sestra Klinike.\nRadila je na mnogim drugim odeljenjima - hirurgiji, ginekologiji, orl, urologiji, internom odeljenju, dečijoj bolnici - praktično u svim odeljenskim i operativnim granama gde je sticalala znanje iz intenzivne nege pacijenata, anesteziologije i reanimacije, dolazeći u kontakt sa pacijentima sa različitim dijagnozama na mnogim bolničkim odeljenjima. Kompletirala je veštine celokupnog praćenja vitalnih parametara pacijenata (neinvanzivni monitoring), postopreativnu hirušku negu i obradu rana, parenteralnu terapiju i organizaciju i vođenje timova različitih specijalnosti.\nStekla je praktično znanje u mnogim medicinskim oblastima i uspešno sarađivala sa lekarima različitih specijalnosti, radeći paraleno u državnom sektoru i privatnoj praksi. Žaklinino bogato i kvalitetno iskustvo u radu iz različitih oblasti medicine prepoznato je od vodeće Specijalne bolnice za bolesti zavisnosti i druge psihijatrijske bolesti u Beogradu gde je ista od 2002. do 2015. godine radno angažovana, prvo kao medicinska sestra, a potom je ubrzo prešla na radno mesto executive manager-a gde se usmerila i uspešno obavljala funkciju zdravstvenog menadžera.\nStečeno bogato znanje, sposobnosti, veštine i kvalitetno iskustvo u radu iz različitih oblika medicine Žaklina postiže zahvaljujući svojoj volji, radu, predanosti, odgovornosti, organizovanosti i ambicioznosti.\nPotrebu za kontinuiranim usavršavanjem i sticanjem znanja pronalazi na različitim poljima neformalnog obrazovanja gde ostvaruje rezultate u organizacionim i liderskim veštinama, prezentacionim i komunikacionim veštinama i zdravstvenoj praksi.\nUz praktično medicinsko iskustvo, edukovala se i kroz brojne konferencije i treninge kao što su Trening menadžera u zdravstvu (FON), Human resources Menagement (TAM&BAS) i mnogim drugim.\nŽaklina je učesnik tribina, predavanja, projekata, seminara, konferencija, webinar prezentacija, brojnih edukativnih i stručnih kurseva, kreativnih i psiholoških radionica za lični razvoj.\nFormalno i neformalno obrazovanje zajedno sa praktičnim medicinskim iskustvom formirale su jedinstven i profesionalni profil dipl. Žakline Nedeljković, koja je uvek spremna da radi na ličnom razvoju i razvoju drugih kroz razmenu iskustava i sugestija sa željom da svojim radom i delom inspiriše ljude oko sebe i istim pomogne.\nŽaklinu prepoznajemo po energičnosti, istrajnosti, upornosti, prodornosti, uvek spremnoj i motivisanoj za nove izazove, poslovne poduhvate, promene i inovacije.\nZahvaljujući samoinicijativnosti,energiji i želji za inovativnošću, Žaklina je plasirala svoju ideju AMBULANTE ZA ZDRAVSTVNU NEGU MOBILNA SESTRA i istu realizovala tj. osnovala 2015.godine u Beogradu u elitnom delu Novog Beograda.\nSvoju misiju i viziju postojanja nastavlja da sprovodi kroz ambulantu MOBILNA SESTRA organizujući pružanje usluge zdravstvene nege u kućnim uslovima, patronažne službe, usluge pomoći u kući prema dogovoru sa korisnikom, usluge rehabilitacije u kućnim uslovima, pružajući I mnoge druge usluge u zavisnosti od potreba korisnika. Zastupa i zalaže se za zdravlje i interes klijenata, sarađuje sa članovima njihovih porodica, sa lekarima i terapeutima različitih specijalnosti sprovodeći misiju AMBULANTE MOBILNA SESTRA.\nProfesijonalna i lična interesovanja su joj literatura iz oblasti:\nMedicine, Bussinesa&Ekonomije, Marketinga, Putovanja i Fotografija...


Stranka slobode i pravde povodom Devetog maja: “Naša borba još uvek traje” – GRAD Kruševac\nNaslovna » Politika » Stranka slobode i pravde povodom Devetog maja: “Naša borba još uvek traje”\nPolaganjem cveća na spomenik Crvenoarmejcima kod parunovačkog mosta i u Spomen parku Slobodište, Dan pobede u Kruševcu su obeležili i kruševački predstavnici novoosnovane Stranke slobode i pravde na čijem je čelu Dragan Đilas. U saopštenju su naveli su da su na taj način odali počast svim sugrađanima koji su položili živote za odbranu i osvajanje slobode Grada, Srbije i Evrope, ali da “i nakon 74 godine od pobede nad fažizmom i nacizmom, naša borba još uvek traje”\n– Čuvajući našu slavnu istoriju, čuvamo slobodu i reagujemo na svaku novu pojavu zločinačkih ideologija za koje smo mislili da se nikada ne mogu vratiti -navodi se, između ostalog u saopštenju SSP.\nStranačko saopštenje propraćeno je i pismom Ivana Mandića, člana Predsedništva SSP, koji je reagovao na činjenicu da su u šetnji “Besmrtnog puka” u Kruševcu učestvovali i predstavnici gradske vlasti koji su, kako je naveo “pre samo mesec dana dozvolili skrnavljene spomen parka Kosturnica, gde je streljano i pokopano više od 40 boraca NOR-a”.\n– To su isti ljudi koji su u okviru kompleksa Spomen parka „Slobodište“, najvećeg mesta stradanja više od 1600 streljanih rodoljuba, naših sugrađana od ruke fašista i nacista, organizovali koncert Zdravka Čolića i koji planiraju da odmah pored najveće grobnice grada iz Drugog svetskog rata, naprave zabavni Dino park – naveo je Mandić.\nOcenjujući to kao ruganje svim žrtvama Drugog svetskog rata, on je u ime SSP Kruševac uputio najoštriju osudu povodom, kako je naveo, uništavanja parka Kosturnica, i protivljenje bilo kakvoj izradi zabavnog sadržaja na ili u okviru Spomen parka Slobodište.\n– Stranka slobode i Pravde će uraditi sve da sačuva kulturno istorijsku baštinu i nasleđe grada Kruševca i suprotstaviće se svakom njenom daljem uništavanju – poručio je Mandić.\nPolaganjem cveća na spomenik Crvenoarmejcima kod parunovačkog mosta i u Spomen parku Slobodište, Dan pobede u Kruševcu su obeležili i kruševački predstavnici novoosnovane Stranke slobode i pravde na čijem je čelu Dragan Đilas. U saopštenju su naveli su da su na taj način odali počast svim sugrađanima koji su položili živote za odbranu i osvajanje slobode Grada, Srbije i Evrope, ali da “i nakon 74 godine od pobede nad fažizmom i nacizmom, naša borba još uvek traje” - Čuvajući našu slavnu istoriju, čuvamo slobodu i reagujemo na svaku novu pojavu zločinačkih ideologija za koje smo mislili da se nikada ne…\nRejting korisnika 2.02 ( 20 glasova)\npravda sloboda stranka\t2019-05-10\nPrethodni : Defile “Besmrtnog puka” i u Kruševcu\nSledeći : Uručena priznanja dobrovoljnim davaocima krvi\n15. maja 2021., 00:23


Stomatološka ordinacija Dental Step Novi Beograd - POSLOVNE STRANE\nStomatološka ordinacija Dental Step Novi Beograd\nStomatološka ordinacija Dental Step nalazi se na veoma atraktivnoj lokaciji na Novom Beogradu, u blizini Kombank Arene, IN Hotela, restorana Novak i sedišta velikog broja kompanija i banaka, kao i u blizini auto puta E-70 i E-75 čime je lako dostupna velikom broju pacijenata. U našoj savremeno opremljenoj ordinaciji, uz korišćenje najkvalitetnijih materijala, višegodišnje iskustvo, strpljenje i ljubaznost naseg doktora Stepana Stepanovića, svaki vaš stomatološki problem može biti rešen potpuno bezbolno i u skladu sa najvišim estetskim standardima.\nNajvažniji cilj naše ordinacije su zadovoljni pacijenti. Najveći broj naših pacijenata je došao do nas na preporuku svojih rođaka, prijatelja i kolega.\nSvakom pacijentu pristupamo indivindualno i sa maksimalnom pažnjom, a zahvaljujuci praćenju savremenih trendova i konstantnom stručnom usavršavanju, obezbedjujemo vam vrhunsku uslugu. U prijatnom ambijentu naše ordinacije pružamo stomatološke usluge iz sledećih oblasti:\nOrtodoncije (ortopedije vilice)\nAntifašističke borbe br. 19, lokal br.71


UNS: Grad Valjevo da prestane da diskriminiše novinare | Kolubarske\nUNS: Grad Valjevo da prestane da diskriminiše novinare\nUdruženje novinara Srbije (UNS) protestuje što na obeležavanje 21. godišnjice pogibije pilota Milenka Pavlovića u Valjevu nisu pozvani svi mediji. Kako su objavile kolubarske.rs, nekoliko valjevskih medija, uključujući i taj portal, kao i dopisnici nacionalnih medija, nisu dobili poziv da prisustvuju polaganju venaca na spomen-obeležju ovom pilotu-heroju.\nKolubarske.rs navode da je po njihovim saznanjima gradonačelnik Valjeva Slobodan Gvozdenović "naredio da se na ovaj događaj pozovu samo televizije i nedeljnik Napred, a ne portali i dopisnici beogradskih medija, osim RTS-a".\n"S obzirom na to da zvaničnici Grada Valjeva, što su prethodnih 20 godina činili, nisu poslali obaveštenje da će danas obeležiti godišnjicu pogibije hrabrog pilota polaganjem venaca, zaključili smo da ove godine zbog vanrednog stanja i pandemije koronavirusa, kao i zabrane okupljanja većeg broja ljudi, neće ni biti organizovаno polаganje venaca", pišu Kolubarske.rs.\nUNS podseća gradsku upravu Valjeva da je diskriminacija novinara zabranjena Ustavom i Zakonom o javnom informisanju i medijima, kao i da svi organi javne vlasti imaju obavezu da o svojim aktivnostima obaveštavaju novinare i javnost.\nKolege iz Valjeva do sada su se više puta žalile UNS-u na loš odnos gradonačelnika Gvozdenovića prema medijima.\nOva diskriminacija posebno je uvredljiva za javnost jer su joj uskraćene informacije o obeležavanju godišnjice pogibije pukovnika Pavlovića, simbola otpora agresiji NATO-a na SR Jugoslaviju 1999. godine.\nSaopštenje Demokratske stranke Pre 13 sati 32 minuta\nOglasna poruka Pre 15 sati 20 minuta\nZbog epidemije i vanrednog stanja Pre 1 dan 15 sati\nU okviru projekta Švajcarska agencija za razvoj i saradnju Pre 1 dan 11 sati


U kući u Sarajevu pronađena 154 migranta - Istinito.com - Ne budi ovca!\nPočetna > BIH > Hronika > U kući u Sarajevu pronađena 154 migranta\n28. Februara 2020. Istinito191Leave a Comment on U kući u Sarajevu pronađena 154 migranta\nInspektori Službe za poslove sa strancima i pripadnici MUP-a Kantona Sarajevo pronašli su na području naselja Stupsko Brdo 154 migranta u privatnom objektu koji ne posjeduje dozvolu za pružanje usluga smještaja.\nPronađena lica sprovedena su u prihvatne centre na obradu i utvrđivanje njihovog boravišnog statusa s obzirom da kod sebe nisu posjedovali identifikacione dokumente.\nPoseban akcenat kontrole je bio na pronalasku lica koje se mogu dovesti u vezu sa krivičnim đelima izvršenim na području Kantona Sarajevo, saopšteno je iz Službe za poslove sa strancima.\nTokom kontrole je konstatovano da je određeni broj lica imao vidne fizičke povrede za koje će medicinski timovi u prihvatnim centrima utvrditi porijeklo, a biće izvršeni i medicinski pregledi na zarazne i prenosive bolesti.\nU skladu sa Zakonom o strancima, prilikom kontrole sačinjen je izvještaj o izvršenom inspekcijskom nadzoru i vlasniku objekta je uručen prekršajni nalog, te su obavješteni nadležni poreski i inspekcijski organi radi provođenja mjera iz svoje nadležnosti.\nSlužba za poslove sa strancima poziva građane da prijave postojanje nelegalnih smještajnih kapaciteta za boravak migranata, obzirom da njihovo postojanje može uticati na narušavanje bezbjednosnog stanja i stvaranje rizika od zaraznih bolesti, navodi se u saopštenju.\nTagged istinito migranti sarajevo\nOko 60 slučajeva zaraze virusom korona u Njemačkoj


REPUBLIČKI FOND ZA ZDRAVSTVENO OSIGURANJE: Od 9. oktobra 2017. godine promena u organizaciji i adresama rada lekarskih komisija Filijale za grad Beograd\nU cilju unapređivanja kvaliteta rada lekarskih komisija, Filijale za grad Beograd, i stvaranja mogućnosti efikasnijeg, povoljnijeg i dostupnijeg prava osiguranim licima, od ponedeljka, 9. oktobra 2017. godine, doći će do promena u organizaciji i adresama rada lekarskih komisija, saopšteno je iz Republičkog fonda za zdravstveno osiguranje.\nPrvostepene lekarske komisije koje zasedaju u Vladetinoj ulici 3 rade samo na slučajevima privremene sprečenosti za rad, i tu je formirano osam prvostepenih lekarskih komisija.\nLekarske komisije sa sedištem u Vladetinoj ulici 3 zasedaju na sledeći način:\n- u Vladetinoj ulici 3 svakog radnog dana u periodu od 7.30 do 15.30 časova zasedaju prvostepene lekarske komisije za osigurana lica koja imaju izabranog lekara u zdravstvenoj ustanovi na Paliluli, Vračaru, Savskom Vencu, Starom gradu, Zvezdari, Voždovcu, Novom Beogradu, Zemunu, Surčinu, Čukarici, Rakovici i Barajevu;\n- u Lazarevcu za osigurana lica koja imaju izabranog lekara u zdravstvenoj ustanovi u toj opštini, utorkom i petkom u periodu od 9 do 14 časova;\n- u Mladenovcu za osigurana lica koja imaju izabranog lekara u zdravstvenoj ustanovi u Mladenovcu i Sopotu, sredom u periodu od 9 do 14 časova;\n- u Obrenovcu za osigurana lica koja imaju izabranog lekara u zdravstvenoj ustanovi u Obrenovcu, ponedeljkom i četvrtkom u periodu od 9 do 14 časova;\n- u Grockoj za osigurana lica koja imaju izabranog lekara u zdravstvenoj ustanovi u Grockoj, sredom u periodu od 9 do 14 časova.\nPrvostepene lekarske komisije u Nemanjinoj 30 obavljaće poslove iz nadležnosti lekarskih komisija, odnosno poslove koje su i do sada obavljale kao i poslove produžene rehabilitacije, medicinsko-tehničkih pomagala, pratioca i povrede na radu koje su do sada radile lekarske komisije u Vladetinoj ulici 3.\nSvi zahtevi osim utvrđivanja prava na privremenu sprečenost za rad, biće obavljani na ovim prvostepenim lekarskim komisijama, odnosno u Nemanjinoj 30, ističe se u saopštenju.


Transport naftnih derivata - Super Petrol\nVozni park se sastoji od vozila sa isključivo EURO 6 eko kategorijama, a čine ga 10 voznih jedinica za prevoz tečnih goriva i TNG-a, kao i 4 kamiona-cisterne (pretakalice) za dostavu manjih količina TNG-a, lož ulja i tečnih goriva.\nPored navedenog posjedujemo jedan komplet (tegljač + poluprikolica) za prevoz crnih derivata (mazut,bitumen…) i kamion specijalizovan za dostavu plinskih boca i peleta na adresu kupca.\nSva vozila koja koristimo za prevoz tečnih derivata su aluminijumske cisterne sa 3 do 6 komora i mogućnošću prevoza 2 različite vrste derivata. Vozila poseduju digitalne mjerne grupe sa štampačima, baždarene od strane Zavoda za mjerenje i opremljena su sa podnim punjenjem (EKO utakanje), pumpom za istakanje u nadzemne i podzemne rezervoare, kao i crijevima za istakanje do 50m (tanka crijeva sa pištoljem).\nPored navedenih voznih jedinica posjedujemo profesionalno obučene vozače, osposobljene za prevoz opasnih materija u drumskom saobraćaju (ADR) koji imaju sve neophodne sertifikate i licence za prevoz istih, kako u domaćem tako i u međunarodnom transportu.\nPored svega navedenog posjedujemo iskusan i kvalitetno obučen menadžment za organizaciju i upravljanje prevozom. Kao dokaz toga posjedujemo licencu za prevoz robe u međunarodnom transportu, ADR licence za svako vozilo i Savjetnika za bezbjednost u prevozu opasnih materija u drumskom saobra


DOBRICA VESELINOVIĆ ZA KARAKTER: BEOGRAD NA PREKRETNICI - Karakter\nKarakter08. 05. 2021.0672\nDOBRICA VESELINOVIĆ, aktivista Ne davimo Beograd, piše za KARAKTER\nPrethodnih godina mogli smo da vidimo zaista veliki broj devastirajućih projekata u Beogradu koji su pored finansijske štetnosti doneli brojne nove probleme našem gradu. Iako je značajna činjenica da su ovi poslovi sklapani mahom u koruptivnom duhu, pod nepovoljnim uslovima za grad, bez učešća javnosti i sa jasnom namerom da se favorizuju podobni investitori, ono što je njihova najznačajnija suštinska posledica uopšte nije finansijska, već banalno životna šteta koja ostaje iza njih. Gradnjom spalionice u Vinči, Beograda na vodi, Makiša ili sečom na Košutnjaku, naši vazduh, voda i životno okruženje postaju polako ali sigurno opasni po život.\nUkoliko bi na izborima opozicione organizacije izašle u više programski bliskih kolona i tako motivisale što veći broj ljudi da glasa za ono u šta veruje, postoji velika šansa za smenu vlasti u Beogradu\nA novi talas uništavanja prirode koji zapljuskuje Beograd ne zadržava se samo na megalomanskim projektima koje smo pomenuli, već zadire u sve komšiluke i oseća se u svim krajevima grada. Na Slaviji je na ranom javnom uvidu Mitićeva rupa gde se planira gradnja umesto parka. U zaštićenoj zoni planine Avala gradi se veliki broj nelegalnih objekata, a na upozorenja i prijave građana niko ne reaguje. Sa leve obale Dunava stižu jezive slike kanala u koje se redovno ulivaju fekalije, a scene leševa životinja koji se slobodno raspadaju na njivama su prevazišle sve što smo do sada videli. Sa druge strane, na obali Dunava, isto kao i na obalama Save, nesmetano rastu čitava divlja naselja vikendica, a bahati uzurpatori ovog prostora čak su sagradili i malu ergelu konja nasred poljskog puta. Na Zvezdari, ljudi ustaju da zaustave izgradnju na zelenim površinama oko hale Pionir. U Zemunu, između Keja oslobođenja i Karađorđeve ulice, zelenilo se betonira i pravi parking, iako to neće rešiti probleme okolnih stanara. U Batajnici, Borči i na Čukarici, ekipa je odlučila da zida na skloništima pa je i taj slobodan prostor između zgrada, koji koristimo sa decom za uživanje i igranje, pod udarom. U Borči investitori nasipaju obalu šutom kako bi sebi napravili prostor za gradnju, a na Banjici je posečen veći broj stabala u prethodnih nekoliko dana.\nBeograd se danas nalazi na prekretnici u kojoj će gradski izbori koji se uskoro približavaju odlučiti mnogo više od smera razvoja grada. Nakon deset godina naprednjačke vladavine, svaki sekund koji na odlučujućim pozicijama provedu Goran Vesić i ekipa je za ovaj grad previše.\nNovi talas uništavanja prirode koji zapljuskuje Beograd ne zadržava se samo na megalomanskim projektima\nDobra vest je činjenica da su lokalne borbe otvorene skoro u svim krajevima grada. Građani brane javni interes i metaforički i bukvalno na barikadama ispred naprednjačkih bagera. Prva istraživanja javnog mnjenja pokazuju da je prednost naprednjaka u Beogradu najmanja u odnosu na celu zemlju. Ukoliko bi na izborima opozicione organizacije izašle u više programski bliskih kolona i tako motivisale što veći broj ljudi da glasa za ono u šta veruje, postoji velika šansa za smenu vlasti u Beogradu. Uz saradnju na kontroli izbora i koordinaciju aktivnosti tako da ove programske kolone pomognu jedna drugu, može se po ugledu na crnogorski scenario srušiti gradska vlast, a to bi mogao biti i prvi korak promena u celoj zemlji. Ne davimo Beograd je spreman da da svoj doprinos ovoj borbi, a veliki rast podrške koji osećamo potvrda je da su i građani spremni i da žele da se bore da naš grad.\nMILJENKO JERGOVIĆ ZA KARAKTER: KRATKA POVIJEST NINOVE NAGRADE ISPRIPOVIJEDANA KROZ OSAM HRVATSKIH DOBITNIKA Prethodni tekst\nZORAN PANOVIĆ ZA KARAKTER: USPON TITANIKA Sledeći tekst


Bankrotirao rudnik Grot kod Vranja - Bizlife.rs\nBankrotirao rudnik Grot kod Vranja\n17:32 Leskovac, 23/11/2011\nPrivredni sud u Leskovcu doneo je rešenje o bankrotu rudnika olova i cinka Grot iz Krive Feje, kaže vršilac funkcije predsednika tog suda Stanimir Marković.\nOn objašnjava da jagodinska Trend kompani, kao vlasnik nije ispunila plan reorganizacije.\n“Rešenje će biti pravosnažno kada ga potvrdi Apelacioni sud u Beogradu, a posle odluke o bankrotstvu, poverioci će moći da prijavljuju potraživanja”, objasnio je Marković i dodao da je odluka o bankrotu doneta 18. novembra.\nMeđutim, kako je rudnik u stečaju od 2005. godine, moguće je da spisak poverilaca rudnika biti poprilično dug, pa samim tim i prijava potraživanja.\nU Agenciji za privatizaciju potvrdili su da upoznati sa time da je Privredni sud u Leskovcu doneo rešenje o bankrotu rudnika navodeći da je Agencija već ranije tvrdila da Trend kompani ne ispunjava obaveze iz plana restrukturiranja, a da je Privredni sud, uprkos tim tvrdnjama, doneo nekoliko presuda u korist te kompanije.\nDirektor Sektora komunikacija u Agenciji za privatizaciju Dušan Belanović rekao je da će Agencija biti angažovana na ovom poslu, tek nakon okončanja sudskog postupka pred Apelacionim sudom.\n“Ukoliko Apelacioni sud potvrdi ovu odluku i proglasi bankrot, rudnik Grot će biti sto odsto u društvenom vlasništvu i Agencija će ponovo voditi postupak u svojstvu stečajnog upravnika. Agencija za privatizaciju će u daljem postupku sprovoditi aktivnosti na pripremi prodaje imovine”, precizirao je Belanović.\nOn je podsetio da, iako je tokom proteklih nekoliko godina vodjenja stečaja Privredni sud u Leskovcu proglasio kompaniju Trend kompani za vlasnika 96 odsto kapitala rudnika, a Agencija nije obavljala funkciju stečajnog upravnika, nastavljen je nadzor nad sprovođenjem plana reorganizacije.\n“Glavna zamerka Agencije za privatizaciju na plan organizacije je bila procena vrednosti koju je najveći poverilac dostavio sudu, sud je prihvatio, a u procenu vrednosti nisu ušla eskploataciona prava kao, možda najvredniji deo samog rudnika”, rekao je Belanović.\nKoliko vredi “Slavija”?\nBDO Srbija pokrenula aplikaciju putem koje pratite teme iz poreske regulative i prakse


DSS: Zabrinjavajući je stav da rast nasilja u Srbiji nije veoma bitan\n11.05.2016. 16:04h 30.03.2017. 12:28h\nDemokratska stranka Srbije (DSS) saopštila je danas da je stvarni razlog sazivanja vanredne konferencije za novinare predsednika Vlade Srbije Aleksandra Vučića potreba da se neistinama obruši na opozicione stranke i ocenila da je obraćanje „nepodobnim“ novinarima bilo na granici verbalnog nasilja.\nNa vanrednoj konferenciji za novinare predsednik Vlade je u prvi plan postavio informacije koje je dobio o mogućnosti izbijanja nemira tokom protesta u Republici Srpskoj i svoju zabrinutost tim povodom. Međutim, tok konferencije je pokazao da je stvarni razlog hitnog zakazivanja potreba da se neistinama obruši na opozicione stranke, pri čemu je obraćanje „nepodobnim“ novinarima bilo na granici verbalnog nasilja, naglasila je DSS.\nTa stranka je ocenuioa da je predsednik Vlade potpuno u pravu kada je istakao da je od pitanja nezakonitog rušenja objekata važnije pitanje održanja mira u Republici Srpskoj i njene stabilnosti, ali je krajnje zabrinjavajući njegov stav da rast nasilja u Srbiji nije veoma bitno pitanje za njene građane. DSS podseća da je predsednik Vlade Aleksandar Vučić, koji je juče izjavio da mu „ništa nije jasno“ u vezi kriminalnog rušenja u Savamali, prosvetljen preko noći i danas sve objasnio retorikom starog radikala. U saopštenju DSS navodi da je Vučić rekao da je „to je uradio neki potpuni idiot“.\nKriminalne radnje i najbrutalnije nasilje svakodnevno se vrše na očigled građana i pred kamerama, što nedvosmisleno ukazuje da su počinioci sigurni da će ih nalogodavaci zaštititi od krivičnog progona. Biće možda privedeni, saslušani, ali ništa više, ističe DSS. Od fingiranog terorističkog napada u Zubinom potoku, preko premlaćivanja Bože Kumburovića pripadnika Partizanovog obezbeđenja i rušenja Savamale, do jučerašnje otmice dr Miodraga Pavlovića u Apatinu – narasta beskrupuloznost zaštićenih kriminalaca, ocenila je DSS.\nOtmicom u Apatinu građanima se šalje zastrašujuća poruka, nasilje nad vama može da bude i snimljeno, ali ćete morati, kao dr Pavlović, da pod pretnjama izjavite da je nije bilo i da na snimcima niste vi, upozorila je DSS. Demokratska stranka Srbije je uverena da će svi politički činioci i građani Republike Srpske biti odgovorni, sačuvati mir i stabilnost, a političke sporove rešavati političkim sredstvima, ističe se u saopštenju. Zahtevamo od sadašnje i buduće Vlade Srbije da prekine kriminalizaciju države i društva i da sadašnju nultu toleranciju prema kritici, zameni obećanom nultom tolerancijom prema kriminalu i korupciji, kaže se u saopštenju DSS.